Blog Archives - poljoprivrednemasine.org\nBeograd — Predsednik Asocijacije malinara Srbije Dobrivoje Radović rekao je da će tražiti sastanak sa predsednikom Srbije Aleksandrom Vučićem i premijerkom Anom Brabić. Na tom sastanku će, osim razgovora o cenama malina, zahtevati i veće subvencije i pomoć u sadnom materijalu i sredstvima zaštite. On je za agenciju Beta rekao da otkupljivači nisu održali reč i podizali otkupnu cene malina, srazmerno cenama po kojima izvoze. “Prosečna cena ko kojoj se kupuju maline u Srbiji je od 120 do 130 dinara po kilogramu, a maksimalna 160 dinara, iako otkupljivači izvoze to voće po cenama od dva do 3,5 evra”, rekao je Radović. Da bi se namirili troškovi proizvodnje neophodno je, prema njegovim rečima, da otkupna cena maline bude 220 dinara. Malinari zbog elementarnih nepogoda i širenja virusa od države traže subvencije za obnovu voćnjaka jer su stradali ne samo stariji malinjaci već i oni od tri-četiri godine. “Proizvođači malina zbog niskih otkupnih cena nemaju novca da ulažu u obnovu malinjaka pa nam država, ako joj je stalo do deviznog priliva, mora pomoći”, rekao je Radović. Ako izostane finansijska podrška, kako je ocenio, površine pod malinjacima biće značajno manje. Radović je rekao da proizvođače malina savetuju stručnjaci da pored proizvodnje malina uzgajaju još neke poljoprivredne kulture da bi smanjili rizik od gubitaka. “Ne znam čime možemo da se bavimo u brdsko-planinskom području koje je, što je dokazano, pogodno za uzgoj malina. Pšenica i kukuruz na takvim terenima može da se proizvodi samo u manjim količinama za sopstvene potrebe”, rekao je Radović. Dodao je da ljudi koji žive u planinskim područjima uzgajaju krompir, ali je proizvodnja tog povrća “još neisplativija jer ga...\nNovi Sad — Glavna atrakcija ovogodišnjeg Sajma poljoprivrede u Novom Sadu jeste savremena mehanizacija koja zauzima i najveći deo izložbenog prostora. Zainteresovani posetioci, kupci i građani mahom zagledaju i fotografišu se pored ogromnih mašina koje im izgledaju kao “svemirski brod”. Ako je suditi prema posećenosti i broju izlagača, sajam u Novom Sadu je izazvao veliko interesovanje, jer u izložbenim halama i dalje sve vrvi od posetilaca. Sa kesama i promotivnim materijalom oni obilaze štandove, degustiraju organske proizvode, isprobavaju mašine i raspituju se kod prodavaca o mehanizaciji, tehnikama uzgoja, zagledaju organske proizvode i sredstva koja će im pomoći u uzgoju. Međutim, prvo što se na sajmu primeti jesu velike, savremene poljoprivredne mašine i njihova priključna oprema koje ove godine prezentuje više od 100 svetskih brendova, pa je izbor proizvođača i cena veliki. Traktori i kombajni izgledaju kao džinovski izumi koji su očarali građane koji se mahom slikaju i zagledaju mašine, od točkova do kabine. Najskuplji eksponat na sajmu je kombajn od čak 600.000 evra bez PDV-a, a kako su nam rekli jedan su već prodali. To je Almeksov kombajn za vađenje repe Holmar T4. “Ovo je najnovija mašina za vađenje šećerne repe. To je Holmar potpuno automatizovan, sa tri osovine, Mercedesovim motorm i sa 600 konjskih snaga“, kaže Branimir Ledeničan Almeksa. On je istakao da ovaj kombajn ima daleko manju potrošnju od prethodnih modela, što se ogleda u 20 do 25 odsto smanjenoj potrošnji. Uprkos velikoj ceni, interesovanje posetilaca koji zagledaju mašine, ali i kupaca je kako kaže dosta veliko. Ledeničan kaže da se kupovina, zbog velike cene, gleda kroz razne vidove subvencionisanja kako od strana šećerana tako i od...\nBeograd — Ministar poljoprivrede Branislav Nedimović rekao je da će između 8. i 12. avgusta početi radovi na četiri gradilišta sistema za navodnjavanje u Vojvodini. On je dodao i da će do kraja avgusta biti otvoreno još sedam takvih gradilišta na području Srbije. On je, gostujući na televiziji Pink, rekao da su na području Vojvodine tri projekta na prostoru srednjeg Banata, a jedan je na prostoru opštine Vrbas – u Bačkoj. “U pripremi su još tri projekta na prostoru centralne Srbije. Ideja je da na ovaj način skoro 30.000 hektara zemljišta stavimo pod sisteme za navodnjavanje”, naveo je Nedimović. Ugovori će, prema njegovim rečima, biti zaključeni u drugoj polovini avgusta, a početkom septembra počeće realizacija pri čemu će radovi na sistemu između Save i Drine početi do kraja godine, dok će u 2018. početi druga faza projekta, koja će obuhvatiti prostor oko Čačka, dok će treći sistem biti oko Smederava i Aleksinca. Kako je objasnio, radi se o kanalima koji su ranije služili isključivo za odvodnjavanje, a sada se stavljaju velike pume koje će prepumpavati vodu ili iz kanala Dunav-Tisa-Dunav, ili iz okolnih reka kada je suša i nema vode, pa će poljoprivredni proizvođači moći da crpe vodu iz tih kanala i da navodnjavanju njive. “Povećaćemo tako kvalitet i vlažnost zemljišta, a samim tim i prinose”, istakao je ministar. On je podsetio da Srbija ima odobren budžet od 100 miliona dolara iz kreditne linije koja se popularno naziva “Abu-Dabi fond”, koji je Srbija pre dve i po godine uzela po veoma povoljnoj kamatnoj stopi od jedan odsto na godišnjem nivou. Paralelno, kako je Nedimović rekao, u Ministarstvu su otvorena...\nJohn Deere predstavio novi model traktora 7310R Poljoprivrednici širom sveta se raduju novim robusnom i izdržljivom traktoru koji nam stiže iz John Deara, modelu 7310R. Ovaj model je napravljen da omogući veliko ubrzanje kako bi povećao dnevnu efikasnost rada na njivi. Dolazi sa kačenjem u 3 tačke, PTO opcijom i ogromnih 310 konjskih snaga. Poseduje takođe i neke zanimljive tehnološke inovacije kao što su: Aktivno upravljanje (ACS™) Ovaj model poseduje kao standardnu opremu ACS, koji smanjuje potreban napor operatora kako bi upravljao i koristio mašinu. Ovo smanjuje broj grešaka koje mogu da se jave u radu. Recirkulacija izduvnih gasova (EGR) EGR vraća zagađujuće gasove koji izlaze iz auspuha i vraća ih u motor na ponovno sagorevanje kako bi sto manje zagadili i očuvali životnu sredinu. Hidraulične kočnice John Deere 7310R dolazi sa hidrauličnim kočnicama kako bi bio što pouzdaniji. One poseduju posebno ulje koje hladi kočnice i smanjuje potrosnju vremenom. e23™ menjač e23 je najnoviji menjač iz John Deara koji omogućava mekšu promenu brzina nego na automobilima. Poseduje takođe Efficiency Manager™ koji omogućava laganu promenu u 23 brzina ka napred i 11 brzina u...\nVećina Evropskih zemalja glasala protiv GMO biljaka Evropska unija ima drugačije gledište na GMO uzgoj u odnosu na Ameriku. Trenutno se samo jedna GMO žitarica gaji u Evropi i protivnici prema njoj i novim biljkama su jaki. Prošle nedelje su Evropske nacije glasale o dve nove potencijalne GMO biljke. Po pravilima evropskih nacija glasanje je bilo upečatljivo. Svaka zemlja ima glas, ali kako bi predlog bio prihvaćen, podrška mora da bude od zemalja koje čine barem 65% ukupne evropske populacije, u pitanju je mera koju ograničava menje naseljene zemlje da kontolišu glasove. Ovo konkretno glasanje se odnosilo na dve nove GMO biljke: Pionirov 1507 i Syngenta Bt11. Obe su projektovane da proizvode svoje sopstvene pesticide i kako bi se oduprli postojećim pesticidima. Većina Evropskih zemalja je glasala protiv toga da se ove biljke uzgajaju u Evropi, ali ne dovoljno da dostignu 65%. Odluka je sada na predsedniku Jean-Claude Junkeru, koji je na toj poziciji od 2014 godine. Neke GMO biljke trenutno imaju dozvolu za uvoz u Evropsku uniju ali se retko koriste za hranu namenjenu ljudima zahvaljujući čvrstoj...


Kako zvuči vaša verzija kafanskog hita „Naša stvar“?\nDostupnost radne snage najveći izazov za razvoj poslovanja\nYou are at:Home»Vesti»Kako zvuči vaša verzija kafanskog hita „Naša stvar“?\nBy Vesna Kovačević on\t 09/02/2015 Vesti\nSigurno ste do sada imali prilike da čujete kafanski hit „Naša stvar“ koji na YouTube-u beleži blizu pola miliona pregleda, kao i brojne obrade ove pesme.\nAko vam se pesma dopala, a pritom volite da pevate ili svirate, imate priliku da u okviru „Naša stvar izazova“ snimite svoju verziju pesme i učestvujete u zabavnom Fejsbuk konkursu. Bilo da ste amater ili profesionalac, imate bend ili pevate solo, snimite svoju verziju „Naše stvari“ i postavite je na Fejsbuk stranu Jelen Piva do 1. marta. Deset najboljih video snimaka očekuju i zanimljive nagrade.\nUčesnici konkursa svoj „nastup“ mogu da snime kamerom, mobilnim telefonom, a snimak da postave u posebnu aplikaciju – pevački talenat nije presudan, a ono što će najviše uticati na izbor pobednika su originalnost i kreativnost.\nVideo snimci za WEB takmičenje se postavljaju na www.facebook.com/JelenPivo, a pravila nagradnog konkursa su istaknuta u Fejsbuk aplikaciji „Naša stvar“, kao i na sajtu www.jelenpivo.rs.\nZato, okupite prijatelje, budite maštoviti i pokažite kako izgleda „Naša stvar“ u vašem izvođenju!\nNajveća ponuda pametnih narukvica i satova u Telenor prodavnicama\nGorenje najbolji izvoznik iz Srbije


OVO JE SONJA IZ LONDONA KOJA TVRDI DA JE DAČIĆEVA ĆERKA Poslala mu i ove 6 152\t271\nJAGODINCI O OPTUŽBAMA NA RAČUN PALME! PODELJENA MIŠLJENJA: Jedni veruju 40\t503\nISTRAGA: Palma saslušan zbog optužbi za podvođenje devojčica i žena! Tražio 87\t312\nmarija lekic\t 26.02.2021. 15:56h\nVlada Srbije je juče usvojila Predlog zakona, koji je zatim upućen Skupštini Srbije u dalju proceduru.\n- Očekujem da će se, u skladu sa procedurom Parlamenta, ovaj predlog u narednom periodu naći pred poslanicima. Po njegovom usvajanju, dobićemo pravni okvir za dalje korake kojima je cilj da se smanji emisija gasova sa efektom staklene bašte i da se brže prilagođavamo izmenjenim klimatskim uslovima. To je naš cilj i jedan od pet strateških ciljeva Evropske unije, kao i osnova zelene i cirkularne ekonomije – rekla je Vujović.\nVujović je naglasila da je Predlog zakona o klimatskim promenama rezultat saradnje i zalaganja svih nadležnih resora u Vladi. Predlog zakona predviđa donošenje Strategije niskougljeničnog razvoja Republike Srbije sa Akcionim planom u roku od dve godine, čije će važenje biti deset godina od stupanja na snagu ovog propisa.\n- To će biti još jedan korak koji nas približava pravnim tekovinama Evropske unije – rekla je Vujović.\nMinistarka Vujović obišla radove na čišćenju Potpećkog jezera: Ovo je veliki posao,zahvalna sam svima koji učestvuju u realizaciji\nOVO JE SONJA IZ LONDONA KOJA TVRDI DA JE DAČIĆEVA ĆERKA Poslala mu i ove slike pa zatražila alimentaciju?! Evo šta mu piše u pismu 6 152\t271


Nasledstvo i ostavinski postupak Advokat Beograd\nVećina ljudi izbegava da razmišlja o trenutku raspravljanja njihove zaostavštine i mogućnosti raspodele svoje imovine testamentom. Međutim, život je takav da upravo odlaganje odluke o raspodeli imovine može da dovede do loših porodičnih odnosa nakon smrti člana porodice.\nZbog toga preporučujemo da lica koja imaju vrednu nepokretnu imovinu sačine testament i na taj način odrede na koji način će njihova imovina biti podeljena naslednicima.\nMi Vas možemo posavetovati o svim aspektima naslednog prava, kao što je zaštita prava Vaših naslednika prilikom sačinjavanja testamenta, kako da ostvarite nasledna prava u slučaju postojanja fiktivnog ugovora o doživotnom izdržavanju ili šta je potrebno da preduzmete kako biste zaštitili svoj nužni nasledni deo.\nUkoliko razmišljate o raspolaganju svoje imovine za slučaj smrti i želite da imovinu raspodelite po svom nahođenju, naši advokati Vas mogu posavetovati i za Vas sastaviti odgovarajući testament.\nUkoliko nakon smrti ostavioca ne postoji testament primenjuju se pravila zakonskog nasleđivanja. Naša kancelarija pruža pravnu pomoć naslednicima radi ostvarenja prava na zakonsko nasleđivanje.\nOdređeni krug zakonskih naslednika ima pravo na nužni nasledni deo, čak i kada im ostavilac testamentom nije ostavio ništa.\nUkoliko se naslednik teže ogrešio o ostavioca ili nekoga njemu bliskog lica, postoji mogućnost isključenja iz prava na nasleđivanje.\nUkoliko sumnjate da je testament falsifikovan ili da je lice koje ga je ostavilo u trenutku raspolaganja bilo nesposobno za rasuđivanje, moguće je pokrenuti postupak za poništaj takvog testamenta i primenu pravila zakonskog nasleđivanja.\nNakon smrti ostavioca potrebno je voditi ostavinski postupak ili kasnije parnicu u pogledu prava na nasleđivanje. Naši advokati Vam mogu pomoći kroz zastupanje pred sudom u svim vrstama postupaka u pogledu prava na nasledstvo.\nU situacijama kada na primer postoji neslaganje između naslednika o tome koja imovina treba da čini zaostavštinu, da li neko od naslednika ima pravo na nasleđe ili ne, da li je nasledniku povređeno pravo na nužni deo, naši advokati Vam mogu pomoći kroz zastupanje u parničnom postupku radi ostvarenja Vašeg prava na nasledstvo.\nUgovor o doživotnom izdržavanju je čest način osiguranja da ostavilac bude zbrinut u starosti i da lice koje ga izdržava bude adekvatno nagrađeno kroz sticanje prava svojine nad nepokretnošću ostavioca.\nPokretanje ostavinskog postupka u slučajevima kada je ostavilac ostavio iza sebe nepokretnu imovinu se pokreće po službenoj dužnosti od strane suda. To znači da sud pokreće samoinicijativno ostavinski postupak čim sazna da je neko lice preminulo i da je iza sebe ostavilo nepokretnu imovinu. Prvenstvena obaveza obaveštavanja suda treba da potekne od matičara koji vodi matične knjige umrlih.\nMeđutim, u praksi, matičarima često treba puno vremena da obaveste sud, što znači da sudovi najčešće o smrti nekog lica saznaju tek od naslednika kroz prijem predloga za pokretanje ostavinskog postupka. Zbog relativne sporosti sudova, radi ubrzavanja postupka poželjno je da neko od naslednika podnese zahtev za pokretanje ostavinskog postupka.\nNovi naslednik ili novi testament?\nUkoliko se nakon pravnosnažnog okončanja ostavinskog postupka pojavio naslednik koji nije imao priliku da učestvuje u postupku, ostavinski postupak se neće ponovo pokretati već novi naslednik ima jedinu mogućnost da ostvari svoje pravo na nasledstvo podnošenjem tužbe nadležnom sudu.\nSlično je i ukoliko se naknadno pronađe testament ostavioca koji je bio izgubljen ili sakriven. Sud neće otvarati ostavinski postupak već će obavestiti zainteresovane naslednike da svoja prava mogu ostvariti kroz parnični postupak, podnošenjem tužbe.


Povratak Francuske u Srbiju - Dnevni list Danas\nPočetna » Politika » Povratak Francuske u Srbiju\nManuel Vals u poseti Beogradu - Pariz se pridružuje Berlinu u prisustvu na Balkanu, tvrde Danasovi sagovornici\nFrancuska se posetom premijera Manuela Valsa vraća u Srbiju posle duže pauze tokom koje nije bilo poseta na ovako visokom nivou. Posle političkih igara u ranijem periodu, odustalo se od velikih francuskih investicija u Srbiju i dobro je što je taj problem sada prevaziđen, zajednička je ocean Danasovih sagovornika Predraga Simića i Ive Viskovića, bivših ambasadora u Francuskoj i Nemačkoj.\n0Piše: L. Valtner - S. Čongradin 06. novembra 2014. 19.04\nKako za Danas ocenjuje Predrag Simić, Francuska verovatno želi da se pridruži Nemcima koji su posle sastanka u Berlinu, u okviru Konferencije zemalja Zapadnog Balkana, vrlo aktivni na Balkanu.\n„Za nas su značajni podrška evrointegraciji Srbije i nastavak francuskih investicija, koje su posle diskvalifikacije Danonea na tenderu za Knjaz Miloša i neuspeha Vincija i Buiga na tenderu za koridor 11 dolazile na kašičicu“, napominje bivši predstavnik Srbije u Parizu.\nOn precizira da su Francuzi zainteresovani za metro u Beogradu. „Za taj posao nude pet miliona evra. Novac hoće da ulože u projektovanje, ali neće tender nego direktno“, ističe Simić. Osvrćući se na zainteresovanost za aerodrom Nikola Tesla, Simić napominje da kompaniju Vinci interesuje zakup aerodroma.\n„Firmi Vinci je u koncesionim poslovima među prvima u EU“, zaključuje Predrag Simić. Ivo Visković, profesor Fakulteta političkih nauka, za Danas kaže da poseta francuskog premijera i u političkom i ekonomskom smislu ima veliki značaj.\n„Reč je o moćnoj i uticajnoj zemlji ne samo u EU nego i u svetu, sa kojom je Srbija, doduše u nekom ranijem periodu, imala izuzetno prijateljske odnose a veliki deo naših građana izrazite simpatije. Treba reći da se u samoj Francuskoj mnogo toga u tom odnosu promenilo i sada oni dosta racionalnije razmišljaju kada je reč o ekonomskim pitanjima“, ukazuje Visković.\nPrema njegovim rečima, priča o ulaganjima Francuske u Srbiju je dosta duga.\n– Zbog određenih igara oko nekih firmi, odustalo se od ideja o velikim francuskim investicijama. Dobro je što su oni i dalje zainteresovani za nas, jer Srbija više ne može bez velikih stranih ulaganja. Svaki dolazak strana investicija za Srbiju puno znači – naveo je Visković.\nVals je uoči dolaska, u intervjuu za list Politika, poručio da Francuska želi da starom prijateljstvu sa Srbijom udahne novu mladost i novu snagu na svim planovima, uključujući onaj ekonomski, na kojem ta zemlja, kako je ocenio, nije dovoljno prisutna.\nKako je rekao, region Balkana prolazi kroz istorijski proces koji karakterišu istovremeno normalizacija odnosa među susednim zemljama, kao i ista volja za ulazak u EU.\n„Francuska zna koliki značaj ima taj proces ne samo za region, već i za čitavu Evropu. Ona takođe zna za njegove krhkosti i želi da pruži svoju punu podršku“, istakao je Vals.\nDan uoči posete premijera Francuske Aleksandar Vučić, predsednik Vlade Srbije, ocenio je za naš list da je Francuska već napravila iskorak, dajući poverenje napretku Srbije i njenim reformskim zalaganjima i izrazio uverenje da će ekonomsko partnerstvo Srbije i Francuske rasti brzo u predstojećim godinama.\n„Koristimo našu dugu istoriju kako bismo dalje gradili na osnovu uspeha iz prošlosti, redefinisali sadašnjost i stvorili nove početke koji će oblikovati predstojeće decenije i vekove. Posvećeni smo ulaganju u infrastrukturu. Posvećeni smo unapređenju poslovne klime, a posvećeni smo i tome da našim partnerima i svetu dokažemo da je Srbija otvorena za posao“, istakao je premijer.\nKako je naš list već izvestio, Aleksandar Vučić i Manuel Vals potpisaće izjavu o namerama između Francuske, Srbije i grada Beograda o izgradnji metroa u Beogradu. Kako nam je rečeno u izvorima bliskim Vladi Srbije, jedna od ključnih tema o kojoj će danas razgovarati premijeri Francuske i Srbije biće i angažovanje francuske firme Vansi na projektu Aerodroma Beograd – Nikola Tesla.\nKako smo saznali, procene ekonomista koji savetuju premijera i nadležne ministre su da bi cilj srpske vlade trebalo da bude strateško partnerstvo kroz model koncesije za aerodrom sa nekom od francuskih kompanija jer su, kako navode Danasovi izvori, „sve na zapadu preuzeli Nemci, na istoku Turci, a za Srbiju bi bilo dobro da to budu Francuzi, kako bi sačuvala nacionalnog operatera Er Srbiju“.\nPodsetimo, bivši gradonačelnik Beograda Dragan Đilas najavio je polovinom 2013. početak izgradnje gradskog metroa najkasnije za dve godine. On je tom prilikom istakao da će EBRD odobriti kredit za metro od 600 miliona evra. Đilas je tada najavio da će na osnovu međudržavnog sporazuma, Francuska finansirati vodove i elektroopreme za metro, dok bi građevinski radovi, po tom planu, trebalo da budu plaćeni kreditom EBRD.\nNa aerodromu je francuskog gosta dočekao šef diplomatije Ivica Dačić, a posle svečanog dočeka ispred Palate Srbije, premijeri Aleksandar Vučić i Manuel Vals imali su sastanak „u četiri oka“. Nakon toga je usledio Francusko-srpski poslovni forum i plenarni sastanak dveju delegacija. Francuskog premijera su pored Vučića dočekali i gradonačelnik Beograda Siniša Mali i deset ministara u Vladi Srbije. U Skupštini grada Beograda danas je planirano potpisivanje izjava o gradnji metroa.


Unikatni Nissan 350Z inspirisan Ratovima Zvezda\n22 Apr 2021 - 06:30 Zanimljivosti Link\nU svetu postoji previše čudnih automobila koji kotrljaju putevima, dok ovaj Nissan 350Z u vlasništvu Šona Krosbija iz Kalifornije definitivno predstavlja jedan od njih.\nKrosbijeva kreacija postala je viralna na Reddit platformi više puta tokom poslednjih nekoliko godina i nedavno je postala glavna zvezda svepopularnijeg Shitty_Car_Mods sabredita, privlačeći preko 4.000 glasova. Međutim, ovo nije običan filmski rekvizit, ovo je zapravo potpuno funkcionalan i registrovan model u Kaliforniji tokom poslednjih pet godina.\nTokom istraživanja ovog vozila, moguće je naići na intervju koji je Krozbi dao HACKADAY kanalu na youtube platformi, decembra 2015. godine. U klipu koji možemo videti, vlasnik čudnog auomobila otkriva nam da je često obučen kao Obi-Van Kenobi i pojavljuje se u dečijim bolnicama širom SAD, dobivši vremenom nadimak Obi-Šon.\nOvaj čovek koristio je svoj lični Hondea Del Sol model Star Wars tematike, ali je odlučio da mu je potrebno nešto novije, tako da je kupio Nissan 350Z automobil sa oko 96.000 pređenih kilometara. Kako je njegov novi vlasnik naglasio, ovaj model sada se nalazi na gotovo 200.000 pređenih kilometara, sa razlikom dodatom u prethodnih pet ipo godina.\nNa eksterijeru ovog interesantnog 350Z Star Wars automobila možemo specijalnu boju, preuzetu sa letelice popularne franšize. Na zadnjem delu eksterijera možemo videti repliku R2D2 droida i komplet specijalno kreiranih mlaznih potisnika. Ono što je posebno imresivno kod ovog modela jeste činjenica da je većina njegovih delova kreirana od jeftinih, recikliranih materijala, koje je moguće pronaći u našim domovima ili u obližnjim radnjama, ali je uprkos svemu krajnji rezultat čitavog njegovog projekta više nego imresivan.


UEFA PORUČILA: ŠTITIT ĆEMO FUDBAL OD SEBIČNOG KLANA KOJEM NIJE STALO DO IGRE | Hayat.ba\n– UEFA i njezine članice vjeruju u istinski evropski model koji se temelji na otvorenim takmičenjima, solidarnosti i preraspodjeli kako bi se osigurali održivost i razvoj fudbala u korist svih, kao i promicanje evropskih vrijednosti i društvenih ishoda. Klubovi zavjerenika očito su zažmirili na činjenicu da status koji danas uživaju nije plod izoliranog slučaja, već je dio dinamičnog evropskog sistema u kojem na nečije uspjehe i neuspjehe podjednako utječu veliki, srednji i mali klubovi. Njihova pretpostavka da imaju pravo “odvojiti se” i polagati pravo na nasljeđe koje se gradilo zajedničkim snagama, uvreda je za evropske vrijednosti i sportske zasluge.\nUEFA, njezine članice i svi oni koji vole fudbal snažno će se tome oduprijeti i boriti protiv poteza vlasnika ovih klubova i svih onih koji ih podupiru. U moralnom smislu jako dobro znamo što se krije iza svega i u tom smislu štitit ćemo fudbal od sebičnog klana kojem nije stalo do igre. Mi smo evropski fudbal. Oni nisu – navodi se u deklaraciji UEFA-e, prenosi Fena.


Preko 5.000 kilometara riječnih tokova na Balkanu biće pretvoreno u cijevi, ako se izgrade sve planirane male hidroelektrane (MHE), upozorava Svjetska organizacija za zaštitu prirode (WWF) kroz kampanju za zaštitu rijeka, u okviru koje su pokrenuuli regionalnu peticiju.\n“Često kad razmišljamo o MHE kažemo aha, one su male i imaju mali uticaj, ali nije tako. Njihov doprinos energetskoj proizvodnji je zanemarljiv, a šteta koju čine je ogromna. Svi smo mogli vidjeti slike rijeka koje su kilometrima pretvorene u cijevi, znači u njihovom koritu više nema vode bez koje živi svijet tu ne može opstati”, kaže Danijel Lončar iz WWF-a za Radio Slobodna Evropa (RFE).\nU peticiji kojom pozivaju građane balkanskih država da dignu glasa za spas rijeka, WWF navodi da je na području Zapadnog Balkana izgradnja MHE porasla za 300 posto u poslednje dvije godine.\n“Gledajući regionalnu mapu, najviše planiranih malih hidroelektrana je u Srbiji, preko 800, slijedi BiH, a do podataka za Albaniju je teško doći. Ali, znamo da je u Albaniji izgradnja malih i većih hidroelektrana nacionalna politika, jer gotovo cijela zemlja zavisi od struje koja se u njima proizvodi. Crna Gora je na toj ljestvici na dnu, ali to ne znači da je tu situacija bolja”, napominje Lončar.\nO tome govore brojni protesti građana i nevladinih organizacija poslednjih godina, koji su aktuelizovani protekle sedmice, na sjeveru Crne Gore. Vasilije Ivanović živi u Rečinama, sedam kilometara od Kolašina, i jedan je od mještana koji se protive izgradnji MHE Skrbuša.\n“Protivim se jer to nanosi nenadoknadivu štetu ovdašnjem kanjonu, rijeci i njenom mrestilištu pastrmke”, kaže Ivanović za RSE i smatra da je neprihvatljivo to što graditelji mini hidroelektrana ne moraju da imaju elaborat o uticaju na ekološku sredinu, ukoliko su manje od jednog gigavata.\nIvanović smatra da selo i njegovi stanovnici nemaju nikakvih koristi od ove eksploatacije rijeke.\n“Iz te MHE ne bi struja išla u selo, nego se kači na elektroprenosni sistem. Na to što proizvođač ubaci u elektroprenosni sistem, on ima profit i zaradu, a mještani ništa, osim što investitor kaže da će asfaltirati nekoliko kilometara seoskog puta”, kaže Ivanović.\nNakon višednevnih protesta mještana i NVO aktivista na Rečinskoj rijeci, koji su u nedjelju 11. oktobra blokirali prilaz mašinama za gradnju MHE Skrbuša, postignut je dogovor sa koncesionarom "Hydro logistics" da će radovi biti obustavljeni na mjesec dana.\n“Ovo nije samo zločin protiv prirode i životne sredine, nego prije svega protiv ljudi koji tu žive i kojima je ova voda neophodna. Nije važno ko je i kako prodao imovinu, jer pravo da proda vodu nema u bilo čije ime”, kazao je tokom protesta jedan od učesnika Milovan Labović.\nVlada je septembra 2019. donijela odluku o davanju koncesija za dvije nove male hidroelektrane Skrbuša firmi "Hydro Logistics" Slavena Burzanovića, koji je i ovlašćeni zastupnik u firmi "BB hidro" Blaža Đukanovića, sina predsjednika države Mila Đukanovića, koja gradi druge dvije male hidroelektrane.\nU NVO Green Home navode da bi MHE trebale prvenstveno biti izvor električne energije za udaljena i ruralna područja.\n“Znači, ukoliko se MHE gradi u nekom selu, ona bi trebala da ga napaja to selo. Međutim, kod nas su one povezane na distributivnu mrežu koja ne služi za snabdijevanje lokalne zajednice, što bi trebala da bude suština ovog projekta. Takođe, u EU subvencije za hodroenergetske objekte dopuštaju samo za objekte koji su u skladu sa Zakonom o zaštiti životne sredine, što u Crnoj Gori nije slučaj”, kaže za RSE Irma Muhić iz te nevladine organizacije.\nStotine miliona za podsticaje graditeljima\nMeđu glavnim razlozima ubrzane i prekomjerne gradnje MHE na Balkanu, u civilnom sektoru navode nesrazmjerne državne podsticaje.\nWWF je objavio da je samo 2018. na Balkanu oko 70 posto državnih subvencija za obnovljive izvore energije (OIE) potrošeno na MHE, koje su, međutim, proizvele samo 3,6 posto ukupne električne energije. Prema istom izvoru, od 2015. do 2019. je isplaćeno preko 500 miliona eura pomoći za struju proizvedenu u MHE.\nDostupnost finansijske podrške kroz fid-in tarife je jedan od glavnih uzroka ekspanzije malih hidroelektrana na Zapadnom Balkanu, navodi se u publikaciji regionalnih nevladinih organizacija u mreži CEE Bankwatch iz septembra prošle godine.\nPrema njihovim podacima, od 2009. do kraja 2018. godine je u regionu izgrađeno najmanje 380 malih hidroelektrana koje dobijaju fid-in tarife (podsticaji za obnovljive izvore energije), čime je taj broj sa 108 povećan na najmanje 488.\nGraditelji po pravilu bliski vlastima\nU dokumentu piše i da mnoge kritike izaziva to što su graditelji MHE često poslovni ljudi bliski vlastima država regiona.\n“Zamjenik premijera Sjeverne Makedonije Kočo Anđušev posjeduje najmanje 27 malih hidroelektrana, a predsjednik najjače opozicione stranke Hristijan Mickoski ima najmanje pet koncesija. U Srbiji, kompanije povezane sa Nikolom Petrovićem, kumom predsednika Aleksandra Vučića, nalaze se među najvećim korisnicima podrške hidroelektranama. Sistem podsticaja za obnovljivu energiju u Crnoj Gori izgubio je javni kredibilitet zbog toga što od njega korist uglavnom imaju ljudi bliski predsedniku Milu Đukanoviću”, navodi se u dokumentu.\nPomenuti Blažo Đukanović ima registrovane firme "BB solar" i "BB hidro" za proizvodnju električne energije i koncesije za mini HE Bistrica kod Kolašina.\nEU pozvala na prekidanje dosadašnjeg načina finansiranja\nDanijel Lončar iz WWF-a podsjeća da je EU pozvala zemlje članice da zaustave sistem fid-in tarifa jer se pokazao kao veoma štetan. Kaže da se one u Hrvatskoj, gdje ima svega desetak MHE, više ne dodjeljuju, ali da postoje i zemlje poput Slovenije, gdje se planira 200 MHE.\n“Tako da rješenje neće doći iz jednog centra, moramo krenuti od nas samih i vlastitog dvorišta. Preporuka EU je da se ukinu fid-in tarife i da se nađu drugi načini finansiranja energije iz obnovljivih izvora, s tim da se akcenat stavlja na sunce i vjetar, a ne na vodu”, kaže Lončar i dodaje da bi o tim preporukama morale voditi računa posebno zemlje koje teže članstvu u EU.\nNo, smatra da regionalne vlade u tome uglavnom ostaju samo na obećanjima.\n“Evo, imamo najnoviji slučaj u BiH gdje je Parlament Federacije BiH donio ljetos odluku da Vlada treba naći način da zaustavi izgradnju MHE. Vlada je imala tri mjeseca da pronađe zakonska rješenja, a rok je istekao 23. septembra. I nije se dogodilo ništa. Iz Vlade su rekli da je to previše komlikovano i nemoguće napraviti”, navodi Lončar.\nVlast DPS-a ignorisala peticije\nU slučaju Crne Gore, Vlada je nakon brojnih protesta građana i NVO sektora ranije odlučila da ne dodjeljuju nove koncesije, međutim, one koje su već dodijeljene, mogu se izgraditi u bilo kom trenutku.\n“I to je ono sa čime se sada suočava Crna Gora – sa svim tim odobrenim projektima, koji će prema važećim zakonima dobijati podsticaje idućih 12 ili više godina”, kaže Lončar.\nPrema rezultatima monitoringa NVO Green Home, od 2008. do danas je ugovorom o koncesiji u Crnoj Gori zaključena gradnja 53 MHE na ukupno 33 vodotoka, a trenutno je u radu 14.\nNakon što doskorašnja DPS vlast nije uvažila peticiju sa preko šest hiljada potpisa za trajni moratorijum na izgradnju MHE, koja je predata Skupštini aprila 2019, u civilnom sektoru se nadaju da bi za ovu temu mogli više interesovanja pokazati u novoj Vladi Crne Gore.\n“Skupština nije našla za shodno da pokrene raspravu, čime su prekršena osnovna ljudska i ustavna prava više od 6.400 potpisnika koji su se obratili tom tijelu kao dio legitimnog demokratskog procesa. Peticiju ćemo dostaviti i novom skupštinskom sazivu, od kojeg očekujemo da o njoj raspravlja”, najavljuje Muhić.\nIz Građanskog pokreta URA, koji je konstituent nove parlamentarne većine u Crnoj Gori, najavljeno je da će u skupštinsku proceduru poslati Deklaraciju o zabrani dalje izgradnje malih hidroelektrana na crnogorskim rijekama i njihovoj reviziji.\nNa regionalnom nivou, u WWF-u planiraju da predsjednicima Albanije, BiH, Crne Gore i Srbije pošalju sve potpise peticije kojom se zahtijeva zabrana izgradnja malih hidroelektrana. Potpisi će biti objedinjeni u “Knjigu gubitnika”, kao simbol zajedničkog otpora izgradnji malih hidroelektrana.


Srpski narod sakupio 850.000 dolara - Domino Magazin\nNaslovna Život Gradski život Srpski narod sakupio 850.000 dolara\nSrpski narod sakupio 850.000 dolara\nGeneralna sekretarka Crvenog krsta Srbije Vesna Milenović kaže da su građani Srbije svojim donacijama sakupili 850.000 dolara za pomoć Japanu. Tolika je protivrednost dinarskih donacija koje su do 23. marta uplaćene na račun Crvenog krsta Srbije\nOna je objasnila da Crveni krst Srbije, zbog teške situacije u Japanu, nije želeo da čeka sa transferom dosad prikupljenog novca, iako očekuje da Vlada Srbije uplati pomoć od 50 miliona dinara. Milenović je navela da će donacija Vlade Srbije biti uplaćena 29. marta i Crveni krst će je odmah uputiti Japanskom crvenom krstu, javlja Tanjug, prenosi Mondo.\nPomoć narodu Japana uplatilo je 114 pravnih lica i mnogi građani Srbije, rekla je Milenović i dodala da je na humanitarni broj 2001 tri operatera mobilne telefonije stiglo 160.771 sms poruka za pomoć ugroženom stanovništvu Japana.\n"Telekom Srbija" evidentirao je skoro 46.000 humanitarnih poruka, "VIP-Mobile" blizu 70.000 i "Telenor" više od 45.000, precizirala je ona i podsetila da su operateri preuzeli plaćanje poreza na ove usluge.\nSredstva porikupljena putem sms poruka biće u aprilu uplaćena na račun Crvenog krsta Srbije i određenom dinamikom odmah upućivana Japanskom crvenom krstu koji novčanu pomoć šalje Komisijama za raspodelu formiranim pri lokalnoj samoupravi pogođenih oblasti.\nOdatle će novčana pomoć biti upoćena onima koji su najugroženiji, kazala je Milenović ukazavši da je, prema procenama Japanskog crvenog krsta, ova vrsta pomoći najpotrebnija.\nMilenović je navela da račun Crvenog krsta Srbije ostaje otvoren za uplate novčane pomoći Japanu, a da će humanitarni broj za slanje sms poruka biti aktivan do kraja juna.\nPrema njenim rečima, Crvenom krstu Srbije obraćaju se i građani koji žele da ugoste ili na neodređeno vreme zbrinu decu iz Japana koja su izgubila roditelje.\nOna je ukazala da je starateljestvo nad decom u nadležnosti Ministarstva za rad i socijalnu politiku, odnosno centara za socijalni rad i da je još rano za ovu vrstu pomoći.\n"Japan čini sve što je moguće da u zemlji zbrine sve stradale", rekla je Milenović i objasnila da će ova vrsta humanitarne pomoći biti razmotrena tek kada bude tačno utvrđen broj poginulih i nestalih i kada se bude znalo koliko je dece ostalo bez roditelja i srodnika u katastrofama koje su 11. marta pogodile zemlju.\nPrethodni članakBicikli – Šta vam sve treba\nSledeći članakPornografija u školama


ŠTA RADI HARADINAJ KOD ŠEFA CIA-E? Pompeo primio komandanta OVK\n09.02.2018 Izdvojeno Srbija Politika\nPremijer samoproglašenog Kosova Ramuš Haradinaj na svom Fejsbuk nalogu napisao da se u vašingtonu sastao sa direktorom CIA-a Majkom Pompejom.\nTakođe, sastao se i sa pomoćnikom američkog državnog sekretara za Evropu, Vesom Mičelom, s kojime je juče razgovarao i srpski šef diplomatije Ivica Dačić. Haradinaj je na Fejsubuku danas napisao da je "imao čast" da sa šefom CIA-a razgovara "o izazovima bezbjednosti na Kosovu i šire". "Kosovo i SAD su strateški partneri u mnogim oblastima i posebno u oblasti bezbjednosti. Kosovo je blagosloveno što nije samo u suočavanju s regionalnim i globalnim izazovima", napisao je Haradinaj. Tema njegovog drugog sastanka, s pomoćnikom američkog državnog sekretara Mičelom, bila je "neophodnost povećanja uloge SAD na Balkanu", napisao je Haradinaj. Pritom bi "poseban akcenat" bio na američkoj "podršci Kosovu na putu ka evroatlanskim integracijama". "Savezništvo sa SAD je garancija koje nam daje sigurnost i nadu. Nastavljamo zajedno!", napisao je Haradinaj. Kako se najmoćniji bore oko Kosova, pogledajte OVDE. Izvor: B92\nHaradinaj preti Srbiji\nNA IVICI LUDILA: Kakva "ruska pretnja"? Zna se ko priziva rat Rusije i Evrope!\nA JOŠ NIŠTA NISU URADILI: Građani Srbije plaćaće Nikoliću svitu od 30 ljudi, u kojoj su i osobe sumnjivih biografija!\nAMERIKANCI SE POIGRAVAJU SA HARADINAJEM: Pozvan na "Molitveni doručak", ali mu ne daju vizu?!\nBRISELSKI PORTAL: Pred Specijalnim sudom očekuju se Tači i Daut Haradinaj!


Vesti dana, 24. septembar 2020. Beograd, Srbija, svet - Dan u Beogradu\nNaslovna » BG svaštara » Obrati pažnju! » Vesti dana, 24. septembar 2020. Beograd, Srbija, svet\nVesti dana, 24. septembar 2020. Beograd, Srbija, svet (foto; Nemanja Nikolić)\nVesti dana, 24. septembar 2020. Beograd, Srbija, svet\nAh Neša 24. septembar 2020. Obrati pažnju! Postavite komentar\nVesti dana u Beogradu, Srbiji, svetu. Danas je četvrtak, 24. septembar 2020. Ko su najuticajniji ljudi na planeti ove godine? Lepo vreme i sutra, za vikend – kiša.\n»»» Statistički podaci o virusu korona u Srbiji od početka pandemije do 24. septembra 2020. u 15.00:\nbroj zaraženih osoba od početka pandemije: 33.163; broj smrtnih slučajeva: 745 (u poslednja 24 sata – 1; broj testiranih osoba: 1.099.022; broj testiranih osoba u poslednja 24 sata: 6.663; broj novozaraženih u poslednja 24 sata: 83; procenat smrtnosti: 2,25%; broj osoba na respiratorima: 22; broj hospitalizovanih osoba: 294. Na Kosovu – broj zaraženih osoba od početka pandemije: 15.063 (aktivnih slučajeva: 1.880; preminulih: 613).\nNove vesti dana iz Beograda, Srbije i sveta – 24. septembar 2020.\n17.30… Studenti okupljeni oko inicijative „Zaštitimo studente” protestuju na Platou ispred Rektorata beogradskog Univerziteta.\n17.30… U sudaru dva putničeka vozila na Novom Beogradu, na uglu ulica Antifašističke borbe i Bulevara Zorana Đinđića, jedna osoba je povređena i prevezena u zdravstvenu ustanovu, rečeno je Tanjugu u MUP-u.\n16.45… U Beogradu će od sutra biti povećan broj vozila na devet linija javnog prevoza.\nReč je o linijama 23, 25, 37, 53, 55, 56, 58, 88 i 95, navodi se na sajtu gradskog Sekretarijata za javni prevoz i dodaje da je ova odluka doneta na osnovu analize podataka dobijenih praćenjem popunjenosti vozila u javnom linijskom prevozu putnika koje vrše taj sekretarijat i JKP GSP „Beograd“.\n15.45… Otvaranje 58. Oktobarskog salona – Beogradskog bijenala, jedne od najvažnijih manifestacija iz oblasti savremene vizuelne umetnosti na Balkanu, prethodno zakazano za 16. oktobar ove godine, odlaže se zbog aktuelne pandemije izazvane virusom korona za leto 2021.\n15.45… Najbolji fudbaler Milana Zlatan Ibrahimović pozitivan je na korona virus, saopštio je italijanski klub.\n15.15… Upravni odbor Radio-televizije Srbije zakazao je za petak javnu sednicu, na kojoj će biti razmatrano da li su prijave kandidata za generalnog direktora ispravne, potpune i da li ispunjavaju uslove konkursa, objavilo je Udruženje novinara Srbije, koje je u javnom servisu saznalo da je do sada stiglo 12 prijava.\n15.00… Na Izbornoj skupštini Srpske akademije nauka i umetnosti, koja je održana danas u Svečanoj sali SANU, akademik Zoran Knežević, član Odeljenja za matematiku, fiziku i geo-nauku, izabran je velikom većinom glasova za generalnog sekretara Akademije, saopštili su iz SANU. Njegov mandat trajaće do isteka mandata Predsedništva SANU, odnosno 3. aprila 2023. godine.\n14.15… Ministar zdravlja Zlatibor Lončar sastao se danas sa predstavnicima udruženja „Ujedinjeni protiv kovida“. Sastanak je trajao duže od sat i po, a predstavnici udruženja „Ujedinjeni protiv kovida“ ocenili su ga kao kostruktivan, prenosi RTS.\n12.30… Prosečna zarada (bruto) obracunata za jul iznosila je 83.016 dinara, dok je prosečna plata bez poreza i doprinosa (neto) iznosila 60.029 dinara, te je prvi put u Srbiji prosečna plata viša od 510 evra, pišu Novosti.\n12.30… Jednodnevni muzički Festival Uličnih svirača biće realizovan 30. septembra u mnogim dvorištima Novog Sada, i simbolično će biti izvedeno 20 nastupa za jubilej 20 godina postojanja, saopštili su organizatori.\n12.30… Generalna skupština Ujedinjenih nacija, 75 po redu, ove godine se održava u nešto izmenjenim uslovima zbog pandemije virusa kovid-19, a obeležili su je govori lidera zemalja koji su isticali goruće probleme zemalja iz kojih dolaze. Tema ovogodišnje generalne debate, koja se ove godine održava od 22. do 26. septembra i 29. septembra, jeste „Budućnost kakvu hoćemo, UN kakve nam trebaju: reafirmisanje kolektivne posvećenosti multilateralizmu – borba protiv kovida-19 kroz efikasne multilateralne akcije“.\n11.15… Predsednik Srbije Aleksandar Vučić negirao je danas da njegov brat Andrej poseduje zemlju u Vojvodini i pozvao medije da mu pokažu makar jedan plac u navodnom vlasništvu njegovog brata.\n11.15… Peto izdanje festivala „FesK – Pazi šta čitaš“ održaće se od 1. do 4. oktobra na Otvorenom platou na Terazijama 34 u Beogradu, u dvorištu Zgrade protokola, u produžetku Hotela Moskva. Tokom ove kulturne manifestacije u četiri dana biće predstavljeno 30 programa, a u celom projektu učestvuje čak 50 institucija, među kojima su izdavačke kuće, muzeji, biblioteke i fakulteti.\n11.00… Počela je da radi balkanska baza podataka retkih bolesti, regionalni projekat u koji su uključene Hrvatska, Republika Srpska, Crna Gora, Severna Makedonija i Srbija, prenela je Radio-televizija Srbija.\n11.00… Suđenje Zoranu Marjanoviću optuženom za ubistvo supruge Jelene 2. aprila 2016. godine u Borči, odloženo je danas pred Višim sudom u Beogradu zbog njegovog njegovog izostanka. Marjanović je izostao zbog bolesti, a suđenje je odloženo za 12. I 13. novembar.\n10.45… Za program Moja prva plata prijavilo se 5.636 poslodavaca.\n10.45… Ministarka građevinarstva, saobraćaja i infrastrukture Zorana Mihajlović izjavila je da još nikakva pomoć nije dodeljena Er Srbiji, ali da nema sumnje da će država pomoći.\n10.15… Fudbaleri Bajerna iz Minhena i Sevilje večeras od 21 sat u Budimpešti sastaju se u Superkupu Evrope i igraju za prvi trofej ove sezone. Ovogodišnje izdanje Superkupa u kojem se sastaju osvajači Lige šampiona i Lige Evrope, biće specifičan po tome što je UEFA za ovaj susret dozvolila prisustvo navijača, prvi put posle izbijanja panemije korona virusa.\n10.00… Selektor fudbalske reprezentacije Srbije Ljubiša Tumbaković objavio je danas spisak od 30 igrača na koje računa za duel protiv Norveške u baražu za plasman na EURO, kao i za mečeve Lige nacija protiv Mađarske i Turske. Na spisku su Marko Dmitrović, Predrag Rajković, Emil Rockov, Ðorđe Nikolić, Nikola Milenković, Miloš Veljković, Nikola Maksimović, Stefan Mitrović, Strahinja Pavlović, Aleksandar Kolarov, Drako Lazović, Mijat Gaćinović, Saša Lukić, Filip Mladenović, Nemanja Maksimović, Nemanja Gudelj, Marko Grujić, Luka Milivojević, Nemanja Radonjić, Dušan Tadić, Adem Ljajić, Sergej Milinković Savić, Filip Ðuričić, Milailo Ristić, Filip Kostić, Danijel Aleksić, Aleksandar Mitrović, Luka Jović, Dušan Vlahović i Ðorđe Despotović.\n8.45… Državljani Srbije od danas, 24. septembra, mogu da uđu na teritoriju Kipra ukoliko poseduju negativan PCR test, ne stariji od 72 sata.\n8.45… Neke tradicije ipak nije prekinula ni nepredvidiva 2020. godina, pa je tako magazin Tajm (Time) objavio svoju tradicionalnu listu sto najuticajnijih osoba za ovu godinu. Tim povodom dizajnirano je čak osam naslovnica, na kojima su se našli predsednica Tajvana Tai Ing-ven, pokretači Black Lives Matter pokreta Patris Kolors, Opal Tometi i Alisija Garza, imunolog Entoni Fauči, biznismen Sundar Pičai, medicinska sestra Ejmi O“Saliven, bračni par glumica Gabriejla Junion i košarkaš Dvejn Vejd i muzičari The Weekend i Megan Ti Stelajon.\n8.45… Čuvena njujorška opera Metropoliten otkazala je u sredu celu sledeću sezonu i saopštila da će ostati zatvorena do septembra iduće godine zbog pandemije virusa korona.\n8.45… Fudbaleri Partizana i Vojvodine večeras igraju mečeve trećeg kola kvalifikacija za Ligu Evrope protiv belgijskih ekipa Šarlroa i Standarda.\n8.45… Tokom noći u Beogradu se dogodila jedna saobraćajna nesreća u kojoj je lakše povređena jedna osoba, rečeno je jutros Tanjugu u Hitnoj pomoći. Ekipe te službe obavile su 85 intervencija, od kojih 18 na javnom mestu.\n8.45… Košarkaši Majamija pobedili su Boston 112:109 i poveli su 3-1 u finalu Istočne konferencije NBA lige.\n8.45… Predsednik Srbije Aleksandar Vučić prisustvovaće danas svečanoj promociji 23. i 24. klase polaznika Centra za osnovnu policijsku obuku u Nastavnom centru „Makiš“.\n8.45… Evropska unija verovatno neće uvesti sankcije Turskoj pošto je Ankara pristala na pregovore sa Grčkom oko spora u istočnom Sredozemlju, saopštili su visoko pozicionirane diplomate i zvaničnici EU.\n8.45… RHMZ najavljuje da će se toplo vreme zadržati do petka, a da se u noći od petka ka suboti, u subotu i nedelju očekuje jače naoblačenje s kišom, pljuskovima, grmljavinom i padom temperature za 10 do 15 stepeni.\n8.45… Selektor fudbalske reprezentacije Srbije Ljubiša Tumbaković danas će objaviti spisak igrača za duel protiv Norveške u baražu za plasman na EURO, kao i za mečeve Lige nacija protiv Mađarske i Turske. Srbija će 8. oktobra gostovati u Oslu, tri dana kasnije dočekaće Mađarsku u Beogradu, dok je duel sa Turskom na programu 14. oktobra u Istanbulu.\n8.30… Suđenje Zoranu Marjanoviću optuženom za ubistvo supruge Jelene 2. aprila 2016. godine na nasipu u Borči treba da se nastavi danas pred Višim sudom u Beogradu.\n☀ Vreme danas… U većem delu Srbije danas se očekuje sunčano vreme, sa jutarnjom temperaturom od 10 do 17, a najvišom dnevnom od 26 do 29 stepeni.\n» Broj zaraženih i preminulih: u Sloveniji – 4.694 (preminulih: 143), u Hrvatskoj – 15.340 (257), u BiH – 26.081 (790), u Crnoj Gori – 9.428 (151), u Albaniji – 12.787 (370), u Grčkoj – 16.286 (357), u Severnoj Makedoniji – 17.049 (710), u Bugarskoj – 19.283 (779), u Mađarskoj – 21.200 (709), u Rumuniji – 116.415 (4.550).\n» U celom svetu od početka pandemije zaraženo je oko 32.103.700 osoba. Do sada je od COVID-19 umrlo oko 982.000 osoba, a oporavilo se oko 23.685.400. Aktivnih slučajeva u celom svetu ima oko 7.436.300, objavljeno je na sajtu worldometers.info.\nPrethodni Sedam dana u Beogradu, 24-30. septembar 2020. (izlasci + online programi)\nSledeći Svetski dan turizma: Turizam i ruralni razvoj


Šabić: Kontroverzna odluka o izboru novog Poverenika - Dijalog.net\nNaslovna Politika Šabić: Kontroverzna odluka o izboru novog Poverenika\nBeograd, 14. jun 2019. – Odluka nadležnog skupštinskog odbora o izboru Poverenika za informacije od javnog značaja i zaštitu podataka o ličnosti je kontroverzna, teško shvatljiva i može da komplikuje ceo izborni postupak, ocenio je advokat Rodoljub Šabić, raniji Poverenik za informacije od javnog značaja.\n“Na prvom mestu teško je shvatljivo višemesečna docnja sa pokretanjem postupka. U uređenim zemljama postupak izbora novog poverenika okončava se pre isteka mandata prethodnog, negde i više meseci pre“, naveo je Šabić u izjavi agenciji Beta.\nOn je dodao da je “potom u potpunom kontrastu sa tom docnjom žurba, hitnost, sa kojom se odjednom želi sprovesti postupak jer se ovlašćenim predlagačima ostavlja samo sedam dana za podnošenje predloga“.\n“Takav rok, kraći nego što se po pravilu ostavlja za prijavljivanje na konkurs za pripravnike, pogotovo posle više protraćenih meseci, je neozbiljan a na taj način se još jednom potvruđuje sklonost naše vlasti da se gotovo servilno odnosi prema impulsima iz inostranstva a da bahato ignoriše upozorenja naše struke i pameti“, ocenio je Šabić.\nOn je podsetio da je civilni sektor “mesecima pozivao na pokretanje postupka i sugerisao kako da se sprovede da bi obezbedio izbor stručnog i nezavisnog kandidata. Sve je to ignorisano a na prvo upozorenje iz Izveštaja EK reaguje se brzinom koja evidentno ugrožava kvalitet postupka“.\n“Tako kratak rok, u kome se još traži i da se obezbedi niz formalnih dokaza, “u originalu ili overenoj fotokopiji” svodi na minimum mogućnost jedinih formalno ovlaštenih predlagača, poslaničkih grupa, da se konsultuju sa civilnim sektorom, strukom, NVO, udruženjima novinara“, dodao je Šabić.\n“Budući da se naglašava da “nepotpune” prijave neće biti razmatrane, s tim u vezi posebno je ne samo problematičan nego i potpuno neprihvatljiv uslov da se dostavi “overena izjava kandidata da ne postoje smetnje u vezi čl.30 st.4 zakona, odnosno da kandidat ne obavlja funkciju ili je zaposlen u državnom organu ili političkoj stranci“, naveo je Šabić.\n“Ne znam da li iza postavljanja ovog uslova stoji neznanje, glupost ili zla namera ali ovaj bez sumnje nezakonit zahtev mnogo asocira na perfidan pokušaj da se eliminišu kandidati za koje verujem da su najkvalitetniji po kriterijuma stručnosti i nezavisnosti, ljudi iz Službe poverenika. Oni i drugi iz državne službe takvu izjavu naravno ne mogu dati, jer jesu državni službenici “, dodao je on.\n“Po zakonu nisu ni dužni da je daju, oni svakako imaju pravo da budu kandidati. Uslov o kome je reč odnosi se samo na izabranog poverenika, ne na kandidata. Insistiranje na tom uslovu koji je odbor nezakonito “konstruisao” i nerazmatranje eventualnih kandidatura kao “nepotpunih” potpuno bi kompromitovao ceo postupak“, ocenio je Šabić.\n“Suvišno je reći da je ovakvo insistiranje na nepostojećem, nezakontom uslovu u gotovo tragikomičnom kontrastu sa žalosnom praksom da se za funkcije i u nezavisnim i u drugim organima biraju, protivno izričitim zakonskim zabranama, ljudi koji su u očiglednoj vezi sa vladajućom partijom“, dodao je Šabić.\nOdbor za kulture i informisanje Skupštine Srbije uputio je poziv poslaničkim grupama da predlože kandidata za Poverenika za informacije od javnog značaja i zaštitu podatak o ličnosti.\nU pozivu je navedeno da svaka poslanička grupa u roku od sedam dana od dana upućivanja ovog poziva treba odboru da podnese obrazložen predlog kandidat za Poverenika.\nOznakeNarodna skupštinaPoverenikRodoljub Šabić\nBeograd, 21. oktobar 2019. – Poverenik za informacije od javnog značaja i zaštitu podataka…\nBeograd, 14. oktobar 2019. – Poverenik za informacije od javnog značaja i zaštitu podataka…\nTop Tags OCD Evropska komisija Vlada Republike Srbije Društvo konkurs evropske integracije mladi mediji vladavina prava Politika lokalna samouprava Pravosuđe Evropska unija Civilno društvo Srbija i Evropska unija


Vesti online / Vesti / Srbija / Brnabić: Razmatramo pokretanje arbitraže zbog mera Prištine\nBeograd razmatra pokretanje arbitraže jer su vlasti u Prištini prekršile CEFTA sporazum o slobodnoj trgovini u regionu uvođenjem taksi na srpsku robu, kaže premijerka Srbije Ana Brnabić.\n- To je jedini način da se u ovom trenutku zaštite interesi Srbije i da svi oni koji su potpisali sporazum snose posledice u skladu sa ugovorom koji su potpisali - rekla je ona.\nTakođe, kazala je da je CEFTA krovni sporazum za ekonomsko-trgovinsku saradnju u regionu i da je odluka Prištine loš signal za dalju regionalnu saradnju.\nOna je podsetila da su i Brisel i pojedine zemlje EU, kao i SAD, ali i UNMIK, više puta glasno rekli da je odluka Prištine kršenje sporazuma CEFTA, ali i Sporazuma o stabilizaciji i pridruživanju koji je Priština potpisala sa EU.\nBrnabićeva je istakla da će Beograd uložiti koliko god treba vremena, energije i političkog kapitala da bi imali stabilan, predvidiv, prosperitetan i bezbedan region.\nOna je ponovila da dijalog Beograda i Prištine neće biti nastavljen dok Priština ne ukine takse od 100 odsto na srpsku robu.\nTakođe, istakla je da "uprkos svim izazovima, nerazumevanjima, različitim prioritetima i shvatanjima, nastavljamo da radimo na regionalnom povezivanju i saradnji", kazala je ona na Digitalnom samitu Zapadnog Balkana koji se održava u Beogradu.\n- Politički momenat svakako nije najbolji za regionalni samit, a još manje za potpisivanje novih regionalnih sporazuma. Ali, budućnost regiona, najpre mladih ljudi na ovim prostorima, zavisi od toga da upravo u ovako teškim i kompleksnim situacijama, donesemo političku odluku da ćemo stabilnost regiona dalje graditi, a ne dalje urušavati - rekla je Brnabić obraćajući se učesnicima samita.\n- Ali, odgovorna politika, a posebno u kompleksnim vremenima, ne znači da radite lake i popularne stvari. Upravo suprotno: znači da preuzimate odgovornost za teške odluke, da ne kalkulišete, ne bežite od izazova i problema, nego im idete u susret - ističe Brnabić.\nDigitalni samit Zapadnog Balkana, čiji je Tanjug medijski pokrovitelj, traje dva dana.


Горан Триван: Рециклерима додељено додатних 950 милиона динара | Socijalistička partija Srbije\nGoran Trivan: Reciklerima dodeljeno dodatnih 950 miliona dinara Vesti\n11 decembra, 2019 u 17:05\nMinistar zaštite životne sredine Goran Trivan potpisao je danas ugovore sa predstavnicima 22 operatera iz reciklažne industrije, o dodeli dodatnih podsticajnih sredstava za tretman otpada za 2018. godinu u ukupnom iznosu od 950 miliona dinara.\nIsplatom ovih sredstava dodeljenih na osnovu Javnog konkursa za dodelu podsticajnih sredstava za 2018. godinu od juna 2019, godine, zajedno sa već isplaćenim podsticajnim sredstvima u ovoj godini, operaterima postrojenja za ponovno iskorišćenje, odnosno tretman otpada, biće ukupno isplaćeno 3,140,000,000.00 dinara za 2018. godinu.\nMinistarstvo zaštite životne sredine napravilo je veliki korak, i uspelo je da konačno ostvari taj iznos od preko tri milijarde dinara za podsticaj rada operatera za iskorišćenje i tretman otpada, naglasio je ovom prilikom ministar Goran Trivan, i dodao da će nastaviti sa povećavanjem iznosa podsticajnih sredstava za ove namene. Čista Srbija i nova radna mesta su naš prevashodni cilj, ukazao je Goran Trivan, i najavio da će već naredne godine reciklerima biti obezbeđeno tri i po milijarde dinara (3,500,000,000.00) za 2019. godinu.\nReciklažna industrija se mora podsticati da bi zaista bila bolja, naglasio je. Pored toga što je rad operatera značajan sa ekološkog aspekta, ovaj sektor ima i svoj veliki socijalni značaj, jer zapošljava na stotine ljudi iz osetljivih grupa. Ministar je rekao da recikleri, prvi put posle mnogo godina nailaze na ozbiljno razumevanje onog što rade, ali njima je, pored razumevanja, potrebna i pomoć. Kako je naglasio Trivan, „mi smo tu pomoć konačno uspeli da ostvarimo, tako što smo u rastu svog budžeta koji nije veliki, preraspodelom sopstvenih sredstava odlučili da podignemo nivo investiranja, a pored toga, nastavićemo da stimulišemo one koji idu ka višem stepenu finalizacije, što će značiti još novih radnih mesta“. Najavio je da će sa povećanjem izdvajanja sredstava za rad reciklera, istovremeno biti povećan ispekcijski nadzor, i kontrola njihovog rada.\nMinistar je ukazao da je sve veći finansijski podsticaj rada reciklažne industrije potvrda da su operateri u tretmanu otpada prepoznati kao značajan subjekt u stvaranju čiste Srbije i zdravije životne sredine. Istovremno, predstavlja izraz opredeljenja da, u što je moguće većoj meri, pomogne reciklažnoj industriji da sakuplja, i dalje prerađuje otpad radi iskorišćavanje posebnih tokova otpada kao sekundarne sirovine ili dobijene energije, odnosno da podržava jačanje društveno-ekonomskog poslovanja u oblasti upravljanja otpadom, bez čega je nemoguće postaviti stabilne temelje razvoja cirkularne ekonomije.


1986. Alfa Romeo Spider 2.0 QV - 13.500€ - Autoslavia\n1986. Alfa Romeo Spider 2.0 QV – 13.500€\nEtimologija automobilskog pojma Spider ne dovodi se ni u kakvu vezu sa paucima kao bukvalnom prevodu te reči sa engleskog jezika. Međutim, nekadašnja reč speeder koja je označavala kočiju otvorenog krova na engleskom, ustoličila se u svojoj novoj izvedbi Spider kao pojam koji definiše prelepe male kabriolete. Poslednji projekat osnivača Pininfarina studija gospodina Batiste, bio je upravo jedan Alfa Romeo model, prelepi kabriolet nazvan upravo Spider. Od prototipa koji se pojavio 1961. godine, ekonomski problemi u Italiji odložili su njegovu premijeru za pet godina, odnosno iste godine kada je Batista Farina preminuo. Sve do 1993. godine Spider je pravljen u okviru četiri generacije modela pa je tako uveliko nadživeo Giuliu na čijoj šasiji je i nastao.\nDanas nam sa srpskih oglasnih stranica sa oznakom zelene deteline koja je u istoriji ove kompanije prvo obeležavala trkačke automobile, a kasnije najbolju opremu i top motore, stiže jedna Alfa Spider 2.0 Quadrifoglio Verde. Neki će se našaliti da će vam detelina sa četiri lista kao ultimativni simbol sreće itekako trebati na jednoj Alfi, ali ova putem opisa i fotografija deluje apsolutno sjajno. Radi se o primerku iz 1986. godine sa 2.0L motorom i 125 konjskih snaga koji je do danas prešao 68.000 kilometara. Prodavac iz Beograda kaže da se vozilo nakon restauracije do poslednjeg šrafa nalazi u fabričkom stanju, kao i da je u vožnji perfektan. Ovaj Pininfarinin pulen poseduje i originalni tvrdi krov u boji auta, kao i originalne knjige, ključeve, kao i fotografije koje su ispratile ceo tok restauracije. Što se tiče opisivanja stanja putem fotografija, verujemo da naša reč ne može da nadomesti pregled fotografija, a zainteresovanima ostaje da uživo pregledaju automobil i zajedno sa vlasnikom prođu kroz sve što je tokom restauracije urađeno.\nAlfa Romeoalfa romeo spideralfa spiderbelgradebeogradljubljanaoldtajmeroldtajmer na prodajuoldtajmer oglasoldtimeroldtimer na prodajuoldtimer oglaspolovniautomobili.comQuadrifoglio Verdeqvrestauriranrestoredspiderstarodobnik\n1981. Toyota Land Cruiser BJ42 – 31.000€\n1966. Jaguar Mark X 4.2 - 77.682€\n1976. Fiat 127 - Dogovor


Papa Franja podržao istopolne građanske partnerske zajednice :: Svet\nSvet / Papa Franja podržao istopolne građanske partnerske zajednice\nIzvor: Foto: AP/Gregorio Borgia\nU intervjuu za dokumentarni film "Frančesko", koji je danas premijerno prikazan na festivalu u Rimu, papa Franja je rekao da "homoseksualci imaju pravo da budu deo porodice".\n"Oni su deca Boga. Ne možete nekoga izbaciti iz porodice niti zbog toga učiniti njihov život bednim. Ono što moramo imati je zakon o građanskoj zajednici, na taj način oni su zakonski pokriveni", kazao je Franja.\nRimokatolički sveštenik Džejms Martin, poznat po težnji za izgradnjom mostova prema homoseksualcima unutar Crkve, pohvalio je papinu izjavu kao "veliki korak napred u podršci Crkve pripadnicima LGBT zajednice".\nMartin je naveo da je papina pozitivna izjava o građanskim partnerstvima homoseksualaca "snažna poruka onim mestima gde se crkva protivi takvim zakonima".\nRimokatoličko učenje govori da se prema homoseksualcima mora odnositi s poštovanjem, ali i da su homoseksualni činovi "suštinski poremećeni".\nU dokumentu vatikanske kancelarije za doktrinu iz 2003. godine navodi se da poštovanje Crkve za gej ljude "ni na koji način ne može da vodi odobravanju homoseksualnog ponašanja ili zakonskom priznavanju homoseksualnih zajednica".\nStav Vatikana, naveden u tom dokumentu, jeste da bi na taj način bilo ne samo oprošteno "devijantno ponašanje", već i stvoren ekvivalent braku, koji Crkva smatra nerazdvojivom zajednicom muškarca i žene.\nhomoseksualci podrška papa franja\nZaev: EU pruža snažnu i vidljivu političku podršku Zapadnom Balkanu u procesu proširenja


Izvor: RTS, 14.Jun.2018, 19:38\nKosovski premijer Ramuš Haradinaj rekao je da vladajuća koalicija ima probleme sa Srpskom listom i da su odnosi otežani.\n"Sada smo u složenijem odnosu sa Srpskom listom. Priroda odnosa u koaliciji je otežana i to je počelo od hapšenja Marka Đurića na Kosovu", rekao je Haradinaj, preneo je Zeri.info.\nHaradinaj je komentarisao i situaciju na severu Kosova, rekavši da su "Srbi pod uticajem politike >> Pročitaj celu vest na sajtu RTS << iz Beograda".\n"Tamo se suočavamo sa situacijom da Srbija konstantno pokušava da ubedi građane da je to zemlja Srbija, a ne Kosovo. Kosovo se pokazalo spremnim da sarađuje sa svima i tretira sve jednako", rekao je Haradinaj.\nEvropski komesar za pregovore o proširenju Johanes Han ranije danas je ocenio da je atmosfera između Beograda i Prištine pozitivnija.\nBlic: Haradinaj: Odnos sa Srpskom listom je složen od hapšenja Marka Đurića\nSrbi pod uticajem politike iz Beograda..Lažni kosovski premijer Ramuš Haradinaj rekao je danas da vladajuća koalicija ima probleme sa Srpskom listom i da su odnosi otežani...Pročitajte i:..- Sada smo u složenijem odnosu sa Srpskom listom. Priroda odnosa u koaliciji je otežana i to je počelo od...


Stranica 136 od 148« Prva«...102030...134135136137138...»Zadnja »\nUprava policije – informacija za 08.01.2010.godine.\nU protekla 24 sata na području našeg kantona registrovana je jedna saobraćajna nezgoda (obaranje pješaka).Tom prilikom pješak je zadobio teže tjelesne povrede.Nije bilo drugih bezbjedonosno – interesantnih događaja.\nUprava policije – informacija za 07.01.2010.godine.\nU protekla 24 sata na području našeg kantona registrovana su dva događaja koja imaju obilježje krivičnog djela (teška krađa i narušavanje nepovredivosti doma).Rad na otkrivanju i procesuiranju počinilaca ovih krivičnih djela je u toku.Registrovan je jedan prekršaj. Počiniocu uručen prekršajni nalog po javnom redu i miru.Također registrovan je i jedan požar pri čemu je pričinjena »»\nUprava policije – informacija za 05.01.2010.godine.\nU protekla 24 sata na području našeg kantona registrovana je jedna saobraćajna nezgoda sa manjom materijalnom štetom a bez povrjeđenih i smrtno stradalih lica.Nije bilo drugih bezbjedonosno – interesantnih događaja.\nUprava policije – informacija za 04.01.2010.godine.\nTokom Novogodišnjih praznika i u dane vikenda na području našeg kantona registrovano je pet narušavanja javnog reda i mira, od čega dva narušavanja javnog reda i mira imaju obilježje krivičnog djela.Protiv počinilaca bit će poduzete zakonom predviđene mjere i radnje.Dogodila se i jedana saobraćajna nezgoda sa manjom materijalnom štetom a bez povrjeđenih i smrtno stradalih »»\nUprava policije – informacija za 31.12.2009.godine.\nU protekla 24 sata na području našeg kantona registrovan je jedan slučaj narušavanja javnog reda i mira (lažno predstavljanje)).Počiniocu ovog prekršaja uručen je prekršajni nalog po javnom redu i miru.Nije bilo drugih bezbjedonosno – interesantnih događaja.\nUprava policije – informacija za 30.12.2009.godine.\nU protekla 24 sata na području našeg kantona registrovan je jedan događaj koji ima obilježje krivičnog djela (krivotvorenje isprave).Procesuiranje počinioca ovog krivičnog djela je u toku.Nije bilo drugih bezbjedonosno – interesantnih događaja.\nUprava policije – informacija za 29.12.2009.godine.\nU protekla 24 sata na području našeg kantona registrovana je jedana saobraćajna nezgoda sa materijalnom štetom a bez povrjeđenih i smrtno stradalih lica.Nije bilo drugih bezbjedonosno – interesantnih događaja.\nUprava policije – informacija za 28.12.2009.godine.\nU dane vikenda na području našeg kantona registrovana su dva slučaja narušavanja javnog reda i mira i to (naročito drsko ponašanje i fizički napad na drugo lice).Počiniocima ovih prekršaja uručeni su prekršajni nalozi po javnom redu i miru.Registrovana su dva događaja koja imaju obilježje krivičnog djela i to (jedna teška krađa i jedno oštećenje tuđe »»\nUprava policije – informacija za 24.12.2009.godine.\nUprava policije – informacija za 23.12.2009.godine.\nUprava policije – informacija za 25.12.2009.godine.\nU protekla 24 sata na području našeg kantona registrovan je jedan događaj koji ima obilježje krivičnog djela (teška krađa).Rad na otkrivanju i procesuiranju počinioca ovog krivičnog djela je u toku.Nije bilo drugih bezbjdonosno – interesantnih događaja.\nUprava policije – informacija za 22.12.2009.godine.\nUprava policije – informacija za 21.12.2009.godine.\nU dane vikenda na području našeg kantona nije bilo bezbjedonosno – interesantnih događaja.\nUprava policije – informacija za 18.12.2009.godine.\nUprava policije – informacija za 17.12.2009.godine.\nU protekla 24 sata na području našeg kantona registrovana su dva događaja koja imaju obilježje krivičnog djela (posjedovanje i omogućivanje uživanja opojnih droga).Procesuiranje počinioca ovih krivičnih djela je u toku.Nije bilo drugih bezbjedonosno – interesantnih događaja.\nUprava policije – informacija za 16.12.2009.godine.\nUprava policije – informacija za 15.12.2009.godine.\nU protekla 24 sata na području našeg kantona registrovan je jedan događaj koji ima obilježje krivičnog djela (teška krađa).Rad na otkrivanju i procesuiranju počinioca ovog krivičnog djela je u toku.Nije bilo drugih bezbjedonosno – interesantnih događaja.\nUprava policije – informacija za 14.12.2009.godine.\nU dane vikenda na području našeg kantona registrovana je jedna saobraćajna nezgoda sa manjom materijalnom štetom a bez povrjeđenih i smrtno stradalih lica.Nije bilo drugih bezbjedonosno – interesantnih događaja.\nUprava policije – informacija za 11.12.2009.godine.\nUprava policije – informacija za 10.12.2009.godine.


Naslovna Info Opštinske vesti Uređenje kanalske mreže i u opštini Bačka Palanka počinje u toku septembra\nSredstva obezbeđena kroz Program sufinansiranja radova\nU uređenje kanalske mreže u Vojvodini ove godine predviđeno je ulaganje dodatnih 600 miliona dinara. Ova sredstva obezbeđena su kroz Program sufinansiranja radova u kom učestvuju Pokrajinski sekretarijat za poljoprivredu, vodoprivredu i šumarstvo, i lokalne samouprave.\nZa sada je predviđeno ulaganje u 31 lokalnu samoupravu. Potpisani su ugovori sa 26 opština, a u narednom periodu, kada se završi postupak javne nabavke, biće potpisani ugovori za još pet opština, saopštilo je JVP Vode Vojvodine.\nUpravo zbog toga, za Vojvodinu je presudno održavanje kanalske mreže koja utiče ne samo na privredu, već i na svakodnevni život građana, navodi se u saopštenju.\nPrethodni tekstRaspored sahrana – sreda (08.09.)\nSledeći tekstFilmske projekcije u selima opštine Bačka Palanka\nBoziji cestica 08/09/2021 At 13:03\nKoja kanalska mreza: spisak!!!???\nDa li je tu prioritet kanal DTD Bogojeco Bac.Petrovac kao najvazniji u nasoj opstini ili ce se za koju godinu pretvoriti u zivo blato.


Medojević: Abazović pokušava da napravi antisrpsku vladu, a to može dovesti do dezitegracije Crne Gore – DnevniZurnal\nMedojević: Abazović pokušava da napravi antisrpsku vladu, a to može dovesti do dezitegracije Crne Gore\nby admin 10/02/2022, 23:33 999 Views\nJedan od lidera Demokratskog fronta i poslanik PzP-a Nebojša Medojević izjavio je da ne komunicira sa potpredsednikom Vlade u tehničkom mandatu Dritanom Abazovićem, ali da će razgovarati sa njim ukoliko dobije poziv vezan sa sastav nove vlade.\nOn je na konferenciji za medije kazao da su uspostavljeni novi kanali šverca cigareta i kokaina iza kojih stoji „ova vlast“.\nOdgovarajući na pitanje o formiranju manjinske vlade, Medojević je kazao da izbegavanje koalicije da DF-om znači direktan pakt sa mafijom.\n„Mi smo apsolutno uvek bili spremni za formiranje Vlade na osnovu volje građana. PzP ima jasne stavove. Koleginica Bošnjak i kolega Radulović juče su imali neformalne razgovore i to je sve što sada mogu reći. Ja sa Dritanom Abazovićem nemam ni građansku komunikaciju, jer je slagao velike stvari kada smo birali predsedničkog kandidata 2018. godine, ali to ne znači da ne možemo politički da komuniciramo”, kazao je Medojević.\n„Reći ću mu da će biti odgovoran za dezintegraciju Crne Gore, da pokušava da napravi antisrpsku vladu, a će to dovesti do homogenizacije srpskog političkog faktora u Crnoj Gori i radikalizacije njihovih političkih zahteva, što može voditi dezintegraciji Crne Gore”, rekao je lider PZP-a.\nOn navodi da Demokratski front nije ušao u Vladu „isključivo iz razloga jer su svi znali ako DF uđe da će se Crna Gora očistiti od mafije“.\n„DF je bio neprihvatljiv jer je neprihvatljivo da srpski faktor bude u Vladi, drugi razlog sam ja jer znaju da bi u borbi protiv organizovanog kriminala mogao da me zaustavi samo metak”, kazao je Medojević.\nOn je na konferenciji za novinare kazao da je sa cigaretama nestao i kokain nepoznate količine.\nOcenio je da Krivokapićeva Vlada nije uspela da ispuni tri istorijska zadatka nakon smene DPS-a.\n„Nije napravljenja demontaža režima, nije napravljeno pomirenje i nisu napravljene radikalne institucionalne reforme, niti je otrgnuta Crna Gora iz kandži organizovanog kriminala”, kazao je Medojević.\nUkazao je da su uspostavljeni novi kanali šverca iza kojih stoji ova vlast.\n„To će prestati kada se formira vlada koja ne prima novac od švercera cigareta i kokaina. Ja nemam dokaze, ali znam da se šverc ne može organizovati bez odobrenja premijera, direktora policije i ANB”, kazao je on.\nIstiče da ni u najjeftinijoj produkciji ne bi prošao scenario dojave o bombi, a da direktorka Uprave prihoda i carina kaže da su u tom trenutku ukradene cigarete.\n„U toku evakuacije nije prošao ni jedan kamion, direktorka obmanjuje javnost”, tvrdi Medojević.\nSmatra da je Abazović dobio ponudu da uzme novac ili će “dobiti metak”.\n„Zna se da Demokratskom frontu ne bi mogao niko da postavi tu ponudu na sto”, rekao je Medojević.


DS: Direktori JKP se bahate preko leđa građana | Autonomija\nDS: Direktori JKP se bahate preko leđa građana\nApsolutni rekorder u trošenju novca na reprezentaciju je JKP Informatika, koje je prošle godine na reprezentaciju potrošilo pet puta više novca nego što je planiralo\nDemokratska stranka (DS) optužila je danas gradske vlasti u Novom Sadu da “štite bezakonje” jer tolerišu javnim i komunalnim preduzećima da nezakonito troše novac na takozvanu reprezentaciju.\nDS je u saopštenju za javnost podsetio da svaki utrošak mimo plana predstavlja nenamensko trošenje javnih sredstava, što je zakonom izričito zabranjeno.\n“Kada govori o obavezi da se štedi, vlast očigledno misli samo na građane Novog Sada, dok je sebi dala pravo da bez zakonskih i drugih ograničenja troši ono što je prethodno, u cilju tobožnje štednje, uzela od tih istih građana”, piše u saopštenju.\nTa stranka je navela da je “apsolutni rekorder” u trošenju novca na reprezentaciju Javno komunalno preduzeće Informatika, koje je prošle godine na reprezentaciju potrošilo pet puta više novca nego što je planiralo, Gradsko zelenilo je za istu namenu “spiskalo” tri puta više od plana, dok je u Čistoći plan troškova za reprezentaciju probijen za bezmalo 100 odsto.\n“Samo tri pomenuta preduzeća lane su za reprezentaciju potrošila blizu pet miliona dinara, dok su istovremeno iz gradskog budžeta, a to znači od svih građana Novog Sada, dobila bezmalo milijardu dinara. Kada se komunalnim preduzećima ne bi upumpavao novac iz gradskog budžeta i kada bi zavisila samo od onog što sama zarade, sva bi redom poslovala s dramatičnim gubicima, ali im to očigledno ne smeta da nezakonito troše milione za reprezentaciju i plaćanje kafanskih i drugih troškova koje prave nesposobni, nestručni i bahati direktori”, naveo je DS.


Obelezeno 65 Godina Od Proboja Logorasa - EL MUNDO SEFARAD\nObelezeno 65 Godina Od Proboja Logorasa\nObeleženo 65 godina od proboja logoraša\nU Spomen području Donja Gradina u Republici Srpskoj (RS), na grobnom mestu „Hrastovi”, vladika banjalučki Jefrem danas je služio parastos povodom obeležavanja 65 godina od proboja logoraša iz ustaškog logora Jasenovac.\nNa istom mestu danas su upućene molitve jevrejske i romske zajednice za nevino stradale jasenovačke žrtve.\nParastosu su prisustvovali najviši zvaničnici RS i BiH, predsednik Srbije Boris Tadić, predstavnici međunarodnih institucija u BiH, boračkih udruženja i udruženja logoraša, članovi porodica zarobljenih i nestalih boraca i civila, verskih zajednica, kao i vise hiljada građana.\nPrethodno su vence na grobnom mestu „Topole” položili predsednik Srbije Boris Tadić i ministar prosvete Žarko Obradović, predsednik RS Rajko Kuzmanović, predsednik Narodne skupštine RS Igor Radojičić, premijer RS Milorad Dodik i ruski ambasador u BiH Aleksandar Bocan Harčenko.\nVence su položlili i srpski član Predsedništva BiH Nebojša Radmanović, predsedavajući Saveta ministara BiH Nikola Špirić, ministar inostranih poslova BiH Sven Alkalaj, kao i veliki broj delegacija.\nKomemoraciji u Donjoj Gradini prisustvovala je i delegacija Islamske zajednice koju je predvodio banjalučki muftija Ethem Čamdžić.\nPremijer RS Milorad Dodik izjavio je u Donjoj Gradini da je „odsustvo istine onemogućilo sud i pravdu, a nedostatak suda i pravde pomirenje”, ističući da je „krvnik ostao krvnik, a žrtva je ostala žrtva uprkos decenijama prećutkivane istine o ovom stratištu i nasilnog zaborava u ime nekadašnjeg jugoslovenskog društva”.\n„Žrtve ustaškog genocida u Jasenovcu, Donjoj Grdaini, Prebilovcima, kao i ostale žrtve ustaške NDH proglašavane su žrtvama fašizma bez vere i nacionalnosti i tako se desilo da je istina postala najveća žrtva Jasenovca”, naglasio je Dodik.\nPremijer RS još je naveo da svi narodi „imaju žrtve, ali svi imaju i zločince”, poručujući da utvđivanjem istine i kroz pravična suđenja, bez politizacije, treba jasno utvrditi ko su zločinci, a ko su žrtve, kako se ne bi ponovile greške iz prošlosti.\n„Nijedan zločinac i nijedan zločin ne mogu naći utočište, a sve žrtve i njihove porodice kod ispunjenja pravde treba da nađu kakvu takvu utehu”, kazao je Dodik.\nPoručio je da se zločin i zločinci ne mogu kriti iza srpskog naroda, ali da isto tako očekuje da i ostali političari pošalju jasnu poruku pripadnicima svog naroda, odgovornim za zločine nad Srbima, da se ne mogu kriti iza bošnjačkog ili hrvatskog naroda.\n„Ako zajedno razobličimo zlo i nazovemo ga pravim imenom, imamo šansu da nam se prošlost ne ponovi i da zajedno poručimo da je zločinac gubitnik, ma ko on bio i ma kako se zvao”, naglasio je premijer RS.\nDodik je poručio da će RS uskoro inicirati da se Jasenovac i Donja Gradina označe kao mesta na kojima je počinjen genocid, kao i donošenje deklaracije o osudi tog genocida.\nLogor Donja Gradina nalazio se na teritoriji BiH, preko puta Jasenovca, i formiran je 1941. godine.\nPrema nekim procenama, u Donjoj Gradini ubijeno je više od 360 hiljada ljudi, uglavnom Srba.


Hoće li i BiH dozvoliti ulazak stranaca za spas turizma – Glas TK – Vaše najdraže novine\nZastupnici u Domu naroda Parlamenta FBiH na ovosedmičnom zasjedanju usvojili su zaključak s prijedlozima za spas ovogodišnje turističke sezone. Zaključak je upućen Vijeću ministara BiH od kojeg je zatražena hitna izmjena postojeće odluke kojom je u uslovima pandemije koronavirusa reguliran ulazak stranaca u BiH.\nDom naroda Parlamenta Federacije BiH od Vijeća ministara BiH zatražio je da se izmjenom postojeće odluke neometan prelazak granice osigura za tri kategorije stranaca, piše Indikator.ba. U prvu kategoriju spadaju oni koji imaju negativan PCR ili antigenski test koji nije stariji od 48 sati.\nDruga kategorija kojoj bi, također, trebalo osigurati ulazak u BiH su stranci koji su preboljeli Covid-19 te za to imaju dokaz, odnosno potvrdu koja nije starija od šest mjeseci, dok u treću kategoriju spadaju oni koji su se cijepili protiv Covida-19 i za to imaju odgovarajući potvrdu. Bez predloženih izmjena odluke o načinu prelaska granice BiH turističkom sektoru u Federaciji BiH kao i BiH prijeti potpuni kolaps, naglasili su prilikom donošenja Zaključka upućenog Vijeću ministara BiH zastupnici u Domu naroda Parlamenta Federacije BiH.\n← Google uštedio milijardu dolara tokom rada od kuće\nŠestočlana porodica iz Bratunca dobit će novi dom →


Još samo jedan dan: Imate priliku da glasate za prioritete u budžetu …\n10/11/2018 10/11/2018 Tanja Drapšin bečej, Bečejsko udruženje mladih, budžet, opština bečej, prioriteti\nObaveštavam vas da se u opštini Bečej, u subotu i nedelju, odvija nesvakidašnja akcija u organizaciji Bečejskog udruženja mladih (BUM), u okviru koje građani čitave opštine mogu da glasaju o tome na koji način da se potroši 100 miliona dinara iz budžeta za 2019. godinu.\nGlasanje u svih osam mesnih zajednica u opštini Bečej (tri su u Bečeju, ostale u selima – Bačko Petrovo Selo, Bačko Gradište, Radičević, Mileševo i Poljanica) biće organizovano u nedelju 11. novembra od 8 do 16 sati, a oba dana vikenda (subota i nedelja 10. i 11. novembar) građani opštine Bečej mogu da glasaju putem interneta, tačnije na sajtu BUM-a https://bum-becej.org/ (link će biti aktivan u petak u 23.59 časova).\nNa glasačkim listićima, za svaku mesnu zajednicu posebno, nalaze se predlozi građana koji su prikupljani u oktobru ove godine. Najaktivnije mesne zajednice, odnosno predlozi koji dobiju najviše glasova biće i najviše finansirani.\nRadi se o akciji „Budžet po meri građana – I ti se pitaš“, koju drugu godinu za redom sprovodi BUM, u saradnji sa opštinom Bečej i Kancelarijom za mlade.\nInače, cilj ove akcije jeste veće uključivanje građana u donošenje odluka, informisanje građana o budžetskom procesu, ali povećanje transparentnosti rada lokalne samouprave. Predlozi na glasačkim listićima sa najviše glasova, kao i prošle godine, biće finansirani u ukupnom iznosu od 100 miliona dinara.\n← Novi broj na kioscima 10. novembra\nProduženje roka za prikupljanje pismenih ponuda za vršenje usluga selektivnog ribolova do 21. novembra →


Uporedna iskustva govore da VI u pravosuđu može da ima različite namene – može se koristiti za upravljanje predmetima, ili (kao podrška) za donošenje sudskih odluka. Ova prva namena, na primer, odnosi se na upotrebu algoritama koji, nakon podnošenja tužbe, procenjuju kompleksnost predmeta na osnovu čega se donosi odluka o resursima koje je potrebno predvideti (uključujući i angažman sudskog aparata) da bi predmet bio rešen. U SAD, na primer, VI se koristi u nekim saveznim državama (Kalifornija, Viskonsin) za upravljanje predmetima, ali i kao podrška u donošenju odluka. Tako se softver „COMPAS“ koristi za procenu verovatnoće ponavljanja krivičnog dela, na osnovu čega se odlučuje o alternativama pritvoru.\nPostoje i primeri evropskih zemalja, poput Holandije i Estonije, koje prednjače u upotrebi VI u pravosuđu. U Estoniji je 2019. započet projekat kreiranja sudije-robota koji bi donosio odluke u sporovima male vrednosti. Na odluku bi bilo moguće podneti žalbu o kojoj bi odlučivao „živi“ sudija. Takođe, u širokoj primeni su različiti mehanizmi online rešavanja sporova, itd. Za sada VI nigde nije u potpunosti zamenila sudije, a to potencijalno može doneti najveće probleme za građane. Jednostavno, svi sporovi nisu jednako kompleksni da bi se u potpunosti mogao primeniti jedan model/algoritam za njihovo rešavanje, bez dodatne provere/analize sudije.\nProblemi koje primena VI podrazumeva slični su u različitim društvenim oblastima, od medicine, preko bankarstva, do pravosuđa. Oni podrazumevaju pre svega niz etičkih pitanja, počev od upitne neutralnosti algoritama (do sada je više istraživanja ukazalo na moguću diskriminaciju marginalizovanih grupa koje ne ulaze u „srednju vrednost“ tj. na koje se ne odnosi najveći broj podataka na kojima se zasniva mašinsko učenje), njihova pravičnost, s obzirom da ne ulaze u kontekst i specifičnost svakog pojedinačnog slučaja.\nTakođe, još uvek nisu adekvatno rešena pitanja mogućih grešaka algoritma i posledica koje to nosi, kao transparentnosti algoritma i odgovornosti za donetu odluku. U pogledu upotrebe VI u pravosuđu, otvara se niz drugih pitanja, poput uticaja na pristup pravdi i prava na pravično suđenje, ili pak na slobodno sudijsko uverenje, čak i kada se VI koristi kao podrška odlučivanju, a posebno ukoliko se radi o VI koja bi eventualno zamenila sudije.\nU Srbiji se problemi koje VI donosi mogu dodatno produbiti, zbog i inače nedovoljno efikasnih mehanizama zaštite ljudskih prava. Uz to, zaštita privatnosti građana do sada nije bila u fokusu ni prilikom planiranja ni implementacije projekata koji podrazumevaju masovne obrade ličnih podataka (poput uvođenja masovnog video nadzora, ili informacionih sistema nastalih zbog pojave Covid-19). Ono što najviše brine jeste činjenica da su najflagrantnije povrede ovog prava dolazile upravo od strane organa vlasti, pa je i poverenje u nove slične projekte, sa razlogom, poljuljano.\nNema transparentnosti u odlučivanju, niti bilo kakve šire društvene diskusije o tome da li su nam ovakvi projekti potrebni i koje su njihove prednosti, a koje moguće posledice. Posebno je pitanje ko ovim sistemima upravlja, kako se oni štite, da li se mogu zloupotrebiti, itd. Uz to, naš Zakon o zaštiti podataka o ličnosti, koji je usvojen po uzoru na Opštu uredbu EU o zaštiti podataka (GDPR), predviđa i posebne standarde zaštite prava lica u slučajevima automatizovanog donošenja pojedinačnih odluka, i potrebno je da bilo kakav sistem VI odgovori i na ove zahteve.\nAutor: Ana Toskić Cvetinović, izvršni direktor Partnera za demokratske promene


Slučaj Ivanović: Kosovskom tužilaštvu stigli odgovori iz Beograda - Sputnjik Srbija\n13:47 12 April 2021\nUživo: Vesti: Kome smetaju Visoki Dečani i otac Sava Janjić /video/\nSlučaj Ivanović: Kosovskom tužilaštvu stigli odgovori iz Beograda\n20:34 18.01.2019 Preuzmite kraći link\nKosovsko specijalno tužilaštvo saopštilo je da je primilo nekoliko odgovora na pitanja koja su bila upućena nadležnim organima Srbije, a u vezi sa istragom o ubistvu Olivera Ivanovića.\nPovodom prvog zahteva koji se odnosi na listing telefonskih poziva, SMS-ova i mejlova iz Ivanovićevog telefona, srpske vlasti su uputile kosovsko tužilaštvo da se obrati Telekomu Srbije (MTS) u severnom delu Kosovske Mitrovice, prenosi prištinski „Zeri“.\nNa zahtev kosovskog tužilaštva zamenik tužioca protiv organizovanog kriminala u Beogradu intervjuisao je svedoka Sašu Jankovića, a kopije zapisnika dostavljene su kosovskom specijalnom tužilaštvu, prenosi Tanjug.\nNakon zahteva kosovskog tužilaštva da ispitaju klonirane metke koji su pronađeni na mestu gde je ubijen Ivanović, srpski organi su izvršili ispitivanje i ustanovili da oružje iz kojeg je pucano nije korišćeno ni u jednom drugom slučaju u Srbiji, navodi se između ostalog u saopštenju kosovskog tužilaštva.\nU dokumentu se navodi i da će svi ti nalazi biti deo spisa istrage o ubistvu Olivera Ivanovića, te da je kosovsko tužilaštvo spremno da nastavi saradnju sa srpskim nadležnim organima kako bi se rasvetlilo to ubistvo.\nTužilaštvo, Oliver Ivanović, Kosovo i Metohija, Srbija\n13:44 Abazović: Imamo najavu direktnih avio-linija iz Rusije i Srbije\n13:43 U Srbiju stiglo 106.000 doza Fajzerove vakcine\n13:30 Vesti: Kome smetaju Visoki Dečani i otac Sava Janjić /video/\n13:29 Ništa od priznanja: Zašto prognoze o promeni stava Grčke prema Kosovu – padaju u vodu\n13:23 CDU odabrala kandidata za nemačkog kancelara


Opština Prokuplje - Kulturno obrazovni centar\nKulturno obrazovni centar "Toplica"\nKulturno obrazovni centar "Toplica" u Prokuplju osnovan je 1958. godine od strane Skupštine opštine Prokuplje i jedna je od najstarijih kulturno-obrazovnih ustanova na nivou cele Srbije.\nKao ustanova u oblasti neformalnog obrazovanja odraslih bavi se stručnim osposobljavanjem za razna zanimanja, zanimanja ličnih usluga, usluga servisiranja, kurseva stranih jezika i računara.\nKulturno obrazovni centar kao ustanova sa dugogodišnjim iskustvom, svoj rad bazira na praćenju savremenih inovacija u oblastima neformalnog obrazovanja i stručnog osposobljavanja. Vremenom se sve više ukazuje potreba u društvu za prekvalifikacijom i dokvalifikcijom, zato će ustanova pratiti i prilagođavati svoje programe za sve one koji budu želeli promenu svog zanimanja i sticanje novih kvalifikacija. Nakon završetka obuke i polaganja ispita izdaje se Sertifikat o stručnoj osposobljenosti za rad na određenim poslovima, kao i za stečeni nivo znanja stranog jezika i rada na računaru u određenim programima.\nSertifikati koje izdaje Kulturno obrazovni centar su međunarodno priznati.\nKulturno obrazovni centar ima poslovnu saradnju od 2002. godine sa Visokom poslovnom školom strukovnih studija iz Kruševca za zvanja strukovni menadžer i strukovni ekonomista, a od 2014. godine i sa Visokom školom strukovnih studija iz Beograda za Ekonomiju i upravu, kao i Srednjom poslovnom menadžerskom školom iz Kruševca sa mogućnošću prekvalifikacije, dokvalifikacije i vanrednog školovanja za smerove: Ekonomski tehničar, Finansijski tehničar i Carinski tehničar.\nUstanova je cene školarina prilagodila životnom standardu i omogućila plaćanje u više mesečnih rata.\nPored programa za obrazovanje odraslih ustanova ima raznovrstan program za decu i omladinu - školu: engleskog jezika, mladih recitatora, crtanja i slikanja, glume, manekena i baleta.\nSvi zainteresovani se mogu informisati putem telefona 027/321-113, posetiti naš sajt www.univerzitetprokuplje.edu.rs, putem društvene mreže na facebooku, ili dolaskom u prostorije Kulturno obrazovni centar ul. Knez Mihajlova 55.\ne-mail Kulturno obrazovnog centra "Toplica" je: osrupk@gmail.com\nDirektorka Kulturno obrazovnog centra "Toplica" je Ljiljana Krasić, diplomirani ekonomista iz Prokuplja.


Gojković: Osnivanje ministarstva za evropske integracije jasna poruka – NovostiDana.rs\nPredsednica Skupštine Srbije Maja Gojković izjavila je danas da se osnivanjem novog ministarstva za evropske integracije predvidjenog izmenama i dopunama zakona o ministarstvima šalje jasna politička poruka o spoljnopolitičkom prioritetu zemlje.\nOna je za televiziju Pink rekla da očekuje da u utorak ili sredu bude usvojen taj zakon koji je jedina tačka dnevnog reda današnje sednice Skupštine Srbije.\nMaja Gojković je kazala i da će mandatarka za sastav nove vlade Ana Brnabić svoje ekspoze predstaviti sredinom iduće nedelje.\n„Očekujem da se Ana Branbić obrati parlamentu sa zahtevom da zakažem posebnu sednicu na kojem će ona izneti svoj ekspoze i predstaviti poslanicima i javnosti Srbije njen predlog za personalna rešenja na čelu pojedinih ministarstava“, rekla je Maja Gojković.\nGovoreći o osnivanju ministarstva za zaštitu životne sredine, Maja Gojković je rekla da će se to ministarstvo na višem nivou baviti važnom oblašću.\n„Najavažnije je da je Ana Brnabić obezbedila ubedljivu većinu svi sa liste ‘Aleksandar Vučić Srbija pobedjuje’ će da glasaju. Glasaće za nju i članovi Socijalističke partije Srbije, to će biti ubedljiva većina“, rekla je Gojković.\nSednica Skupštine Srbije o Predlogu Zakona o izmenama i dopunama zakona o ministarstvima, kojim je predvidjeno osnivanje dva nova ministarstva zaštite životne sredine i za evropske integracije, počeće danas u 10.00.


Posle predsednika u Rudnoj Glavi samo 27 vakcinisanih - Glas Zaječara\nHome Društvo Posle predsednika u Rudnoj Glavi samo 27 vakcinisanih\nPosle predsednika u Rudnoj Glavi samo 27 vakcinisanih\nPredsednik Srbije, Aleksandar Vučić, primio je 6. aprila u Rudnoj Glavi prvu dozu vakcine kineskog proizvođača Sinofarm i toga dana je u rudnoglavskoj Zdravstvenoj stanici dato 137 doza vakcina protiv korona virusa.\nNarednih nekoliko dana, odnosno od srede do petka vakcinisano je još 27 građana u ovoj Zdravstvenoj stanici.\nPoređenja radi, od 1. februara do 2. aprila u Rudnoj Glavi je vakcinisano 154 meštana od čega je njih 67 revakcinisano. Sigurno je da je broj imunizovanih stanovnika ovog sela veći, budući da je jedan broj njih cepivo primio u Majdanpeku u periodu od 13. januara do 1. februara kada je imunizacija bila moguća samo na jednom vakcinalnom punktu u čitavoj opštini i to Majdanpeku, pre nego je majdanpečki Dom zdravlja organizovao imunizaciju na još dva punkta u Donjem Milanovcu i Rudnoj Glavi. Od 7. aprila, kada je počelo vakcinisanje bez obavezne prijave u majdanpečkoj opštini na postojećim vakcinalnim punktovima, ali i na terenu, do danas je dato 533 doza vakcine, 253 građana je iskoristilo mogućnost vakcinisanja bez prethodne prijave, dok je 280 građana došlo na vakcinaciju na osnovu zakazanog termina.\n– Od 13. januara do sada dato je 5.168 doza, prvu dozu primilo je 3.013 punoletnih građana, a revakcinisano je 2.155 osoba. Na 13.800 punoletnih stanovnika opštine prvu dozu je dobilo 21,52 odsto, a revakcinisano je 15,62 procenta stanovništva. – rekla je za Danas koordinatorka za vakcinaciju Doma zdravlja Majdanpek, Beti Janković.\nMobilne ekipe majdanpečkog Doma zdravlja su prema utvrđenom rasporedu vakcinisale zainteresovane građane u seoskim naseljima, a prošlog petka je u hotelu „Lepenski Vir“ organizovana vakcinacija za zaposlene u ovom hotelu, ali i sve druge zainteresovane izdavaoce privatnog smeštaja i ugostitelje.\nPrethodni tekstOtkazuje se premijera „Pokondirene tikve“ i repriza „Čučuk Stane“\nNaredni tekstU Torlaku počela proizvodnja ruske vakcine Sputnjik V


BiH dobila još jednu opštinu sa povoljnim poslovnim okruženjem – Klik Jajce\nOpština Novi Grad ispunila je kriterije programa certifikacije gradova/opština sa povoljnim poslovnim okruženjem u jugoistočnoj Evropi BFC SEE i na taj pridružila se “porodici” lokalnih zajednica u BiH koje su zaslužili ovaj prestižni regionalni certifikat.\nAkreditaciono tijelo BFC SEE na osnovu odluke Regionalnog savjeta od 20.06.2019. godine, potvrđuje da Opština Novi Grad ispunjava kriterijume programa certifikacije gradova i opština sa povoljnim poslovnim okruženjem u Jugoistočnoj Evropi u skladu sa standardom BFCSEE, navodi se u potvrdi o ispunjenosti kriterija.\nKako je navedeno, Novi Grad je od ukupnih 100 procentnih poena ostvario 90.33.\nTakođe, navedeno je da od datuma odluke Regionalnog savjeta lokalna samouprava stiče pravo na korištenje naziva „Povoljno poslovno okruženje – Business Friendly municipality“ i pravo korištenja i isticanja zaštićenog znaka certifikacije u skladu sa knjigom standarda u naredne 3 godine.\nPovoljan ambijent za poslovanje\nPodsjetimo, program certifikacije općina i gradova sa povoljnim poslovnim okruženjem namijenjen je općinama i gradovima koji su strateški opredijeljeni da unaprijede poslovni ambijent, privuku investicije i podstaknu razvoj lokalne ekonomije.\nVrijeme i mjesto svečanog uručenja ovog priznanja predstavnicima Opštine Novi Grad biće naknadno saopšteno.\nObjava BiH dobila još jednu opštinu sa povoljnim poslovnim okruženjem pojavila se prvi puta na Jajce Online.\nRelated Topics:BiHdobilafeaturedJajce Onlinejednujošokruženjemopštinuposlovnimpovoljnim\nBlizu 5.000 udruženja i fondacija FBiH povuklo iz budžeta oko 110 mili…


Lapid otvorio Konzulat Izraela u Dubaiju (VIDEO)\nBeta 30. juna 2021. 14:35\nNovi ministar spoljnih poslova Izraela Jair Lapid otvorio je danas konzulat Izraela u Dubaiju, označivši ga centrom za dijalog i saradnju.\n„Ovo mesto simboliše našu sposobnost da mislimo zajedno, da razvijamo zajedno, da zajedno menjamo svet“, rekao je Lapid drugog dana posete Ujedinjenim Arapskim Emiratima (UAE).\nPrvog dana posete on je otvorio ambasadu Izraela u Abu Dabiju, rekavši da je to „istorijski trenutak“.\nDržavni ministar za veštačku inteligenciju Emirata Omar Sultan al Olama najavio na inauguraciji Konzulata Izraela da će veze dve zemlje doprineti stabilnosti i sigurnosti u regionu.\n„UAE i Izrael stvaraju novu paradigmu saradnje u čitavom regionu. Naše dve zemlje će voditi u narednu fazu koja će biti model za druge države“, rekao je Al Olama, posebno istakavši zajedničke napore u suzbijanju pandemije korona virusa i tehnološkim inovacijama.\nMirsad Đerlek: „Medicinari u Pirotu položili ispit iz…\nLapid je ocenio da „mir koji se danas slavi nije mir izmedju vlada i lidera već naroda i nacija“.\nOn se danas sastao sa državnim ministrom za medjunarodnu saradnju generalom Rimom al Hašimijem, direktorom Svetske izložbe Dubai Expo 2020, čije je otvaranje odloženo za oktobar ove godine zbog pandemije i s njim obišao izraelski paviljon, preneli su izraelski mediji.\nŠef diplomatije Izraela doputovao je u posetu Emiratima devet meseci posle uspostavljanja odnosa na osnovu sporazuma postignutog zahvaljujući posredovanju SAD, navodi Asošiejted pres.\nOn se sastao sa ministrom spoljnih poslova šeikom Abdulahom bin Zajedom al Nahjanom, ali ta poseta iako označena istorijskom prati se bez pompe u lokalnim medijima, konstatuje američka agencija.\nU proteklim mesecima dve zemlje su brzo širile bilateralnu trgovinu i potpisale sporazume o investicijama, uključujući sektore tehnologije i snabdevanja gasom.\nViše od 200.000 izraelskih turista je posetilo Emirate.\nLapid je doputovao u posetu posle nedavnog formiranja nove Vlade Izraela koju predvodi desničar Naftali Banet.\nPoseti je prethodio i 11-dnevni rat izraelske vojske i Hamasa vladajućeg u Gazi u kome je poginulo 254 Palestinaca, uključujući desetine dece. Na izraelskoj strani poginulo je 13 ljudi.\nLapid je za izraelske medije izjavio da je nova administracija SAD pozitivno gleda na veze Emirata i Izraela i izglede za uspostavljanje odnosa sa drugim arapskim zemljama.\nPosle sastanka sa državnim sekretarom SAD Entonijem Blinkenom u Rimu u nedelju, šef izraelske diplomatije je medjutim objasnio da „Vašington kaže da ta normalizacija zahteva od Izraela napor u odnosu na Palestince“ za razliku od administracije Donalda Trampa koja je smatrala da napredak na „palestinskom frontu“ nije neophodan.


Projekat CABUFAL podržao instituconalnu saradnju Pravnog fakulteta UCG na evropskom nivou\nPravni fakultet Univerziteta Crne Gore u toku posljednje tri godine realizuje Erasmus + projekat pod nazivom "Unapređenje kapaciteta Pravnog fakulteta UCG - revizija kurikuluma, podsticanje međunarodne saradnje i unapređenje ljudskih, tehničkih i bibliotečkih resursa" - CABUFAL.\nDekanka Pravnog fakulteta prof. dr Aneta Spaić navodi da je ovaj projekat omogućio uspostavljanje dugotrajne institucionalne i individualne akademske saradnje Pravnog fakulteta i partnerskih univerziteta na evropskim i regionalnim adresama, a ta saradnja će biti nastavljena i nakon projekta.\nPartneri na ovom projektu bili su Evropski institut Univerziteta u Saarlandu, Regent Univezitet u Londonu, Univerzitet u Ljubljani, Univerzitet u Zagrebu, Univerzitet u Splitu, Pravni fakultet u Skoplju, ali partneri iz Crne Gore: Sudski savjet i Centar za obuku u sudstvu i državnom tužilaštvu.\n„Iskustva partnera su bila od presudne važnosti, kako partnera iz država koje su članice Evropske unije već duži niz godina, sa dužom tradicijom podučavanja prava Evropske unije, tako i iz država članica koje su ne tako davno pristupile Evropskoj uniji i skoro sprovodile izmjene svojih nastavnih planova i programa, navodi Spaić.\nOsnovni cilj projekta je bio da kroz organizaciju studijskih posjeta partnerskim institucijama, i odgovarajućim obukama akademskog osoblja Pravnog fakulteta, omogući usavršavanje nastavnih vještina i usklađivanje nastavnih programa pojedinih predmeta koji se izvode na Pravnom fakultetu sa sličnim kursevima koji se izvode na partnerskim institucijama.\n„Akcenat je bio ne samo na reviziji kurikuluma, već i na podsticanju međunarodne saradnje i unapređenju ljudskih, tehničkih i bibliotečkih resursa. Time bi se i crnogorskim studentima ponudilo izučavanje predmeta sa elementima prava Evropske unije, te i ako tako približili pravu i tržištu EU. Ovaj cilj je u potpunosti ostvaren, uz veliko interesovanje nastavnika za učešće u ovim aktivnostima“, kazala je Spaić .\nKrajnji rezultat je, dodaje ona, bio i podsticaj za nastavnike da stalno prate nove razvoje u oblasti prava Evropske unije i stalno rade na unaprjeđenju kurikuluma.\n„Ovaj projekat je u završnoj fazi realizacije i u toku je postupak nabavki knjiga za biblioteku Pravnog fakulteta, kao i objavljivanje Vodiča/priručnika o najboljim metodama nastave i istraživanja prava Evropske unije u Crnoj Gori, koji će osim najnovijih nastavnih metoda u Evropi, imati u vidu i specifične karakteristike i istoriju crnogorskog pravnog sistema, uključujući i način prenošenja evropskog prava u crnogorski pravni sistem“, objasnila je Spaić.\nOSAVREMENJENI TEHNIČKI KAPACITETI PRAVNOG FAKULTETA\nKroz ovaj projekat su osavremenjeni ukupni tehnički kapaciteti Pravnog fakulteta Univerziteta Crne Gore kroz kupovinu nove računarske opreme koju koristiti akademsko osoblje uključeno u izvršenje projekta, kao i interaktivnih projektora. Dio sredstava za nabavku interaktivnih projektora izdvojili su i Pravni fakultet i Univerzitet Crne Gore, kako bi pored planiranih nabavki u okviru projekta, istom opremom bila opremljena svaka sala na Pravnom fakultetu.\nPOVEĆANA DOSTUPNOST PRAVNE LITERATURE\nDekanka Spaić navodi da je kroz projekat nabavljena i pravna literatura iz oblasti prava EU i srodnih oblasti prava i omogućen pristup prestižnim bazama naučne literature o pravu koja se fokusira na pravo EU.\n„Projektom je predviđeno jačanje kapaciteta biblioteke Pravnog fakulteta pa su projektom u tom smislu opredijeljena sredstva u ukupnom iznosu od 90.000 eura. Sredstva su iskorištena za nabavku štampanih publikacija i obezbjeđivanje pristupa elektronskim bazama podataka“, kazala je ona.\nU toku je, dodala je, procedura realizacije tendera za poslednju nabavku štampanih publikacija, čime će biti više nego ostvareni ciljevi projekta u smislu broja publikacija koje će biti nabavljene za potrebe biblioteke Pravnog fakulteta.\n„U toku realizacije ovog projekta nastavnici i studenti su bili u prilici da posredstvom biblioteke Pravnog fakulteta koriste EBSCO bazu pravnih časopisa, bazi podataka pravne literature HeinOnline, određenom broju Kluverovih i Degrojterovih pravnih časopisa. Za nabavku ovih baza podataka za tri godine trajanja projekta utrošeno je planiranih 45000 eura“, ukazala je Spaić.


Kurc: Putin uvek govorio o neispunjenim obećanjima NATO\nTanjug 3. juna 2022. 22:32\nINTERLAKEN – Bivši austrijski kancelar Sebastijan Kurc rekao je na „Svis ekonomik forumu“ u švajcarskom Interlakenu da mu se predsednik Rusije Vladimir Putin uvek prilikom susreta koje su imali žalio na neispunjenja obećanja NATO o tome da se neće širiti u pravcu Rusije, kao i da se EU neće širiti u pravcu Rusije.\nPrisećajući se tih susreta Kurc je prikazao Putina kao duboko uvređenog čoveka koji se osećao ugroženim zbog zapada.\n„Austrija, ja lično, predstavnik jedne male neutralne zemlje, sa tada malim vojnim mogućnostima, nismo rekli sada moramo da tražimo konfrontaciju. Već smo uvek bili mišljenja da je dijalog možda najbolji put“, objasnio je Kurc.\n„Moram reći 2014. sam bio ministar spoljnih poslova i video sam patnju u Ukrajini na licu mesta, kada je već bilo agresije Rusije. Ali tu eskalaciju, napredovanja ka Kijevu niko nije mogao da predvidi“, objasnio je.\n“To nije svet u kojem želim da živim“, rekao je Kurc dodajući da je on pristalica globalizacije.\n“Ne verujem u brzo, jednostavno, pozitivno rešenje, ali imam tračak nade”, naglasio je bivši austrijski kancelar.


Niška televizija » Sednica Vlade Srbije u ponedeljak u Nišu (VIDEO)\nSednica Vlade Srbije u ponedeljak u Nišu (VIDEO)\nObjavljeno 24.07.2014. 13:39\nTagovi: Niš, Politika, Udarne, Zoran Perišić\nVlada Srbije zasedaće u Nišu 28. jula u zgradi Banovine, povodom obeležavanja 100 godina od početka Prvog svetskog rata, potvrdio je za NTV gradonačelnik Niša, Zoran Perišić. Delegacija Niša, koju je predvodio gradonačelnik Perišić, danas je u Beogradu razgovarala sa potpredsednicom Vlade, Zoranom Mihajlović.\nGradonačelnik Perišić potvrdio je da će sednica Vlade biti održana u Nišu, tačno na stogodišnjicu od početka Prvog svetskog rata.\n,,Upravo sam završio konačne pregovore tim povodom i definitivno je određen datum. Proverili smo detalje i pripreme teku po planu, a prema informacijama koje imam, biće i prenosa uživo”, rekao je Perišić.\nGradonacelnik Niša i predstavnici lokalne samouprave danas su se sastali sa potpredsednicom Vlade i ministarkom građevinarstva, Zoranom Mihajlović. Tema razgovora bila je poboljšanje uslova funkcionisanja loklane smouprave.\nPrema Perišićevim rečima, dobijena su čvrsta obećanja da će se stvoriti uslovi za funkcionisanje niškog aerodroma.\nInače, sednica Vlade, koja će bit održana u ponedeljak u Nišu, imaće svečarski, ali i radni karakter, a kako nezvanično saznajemo, tada bi trebalo da se odlučuje i o smeni pojedinih direktora javnih preduzeća.\nDom zdravlja, GO Pantelej i Institut za javno zdravlje potpisali protokol o saradnji (VIDEO)


Regionalni izbori u Kataloniji kao test za nezavisnost\nU Kataloniji, bogatoj oblasti na severoistoku Španije, u nedelju će biti održani lokalni izbori, koji su, praktično, test za planove katalonskih vlasti o održavanju referenduma o nezavisnosti tog regiona.\nU gradovima širom Katalonije istaknute su zastave u znak podrške nezavisnosti, a u Đironi se danas mogu videti i zastave sa sloganom "Katalonija, nova evropska država".\nSkupovi na kojima se izražava podrška nezavisnosti Katalonije takođe se održavaju uz obeležja Evropske unije.\nMeđutim, kako navodi Asošiejted pres (AP), tek poneko shvata šta bi za ovaj region, poznatu po trgovini, značilo otcepljenje od Španije - višegodišnje isključenje iz Evropske unije, što bi bila velika prepreka poslovanju s najznačajnijim trgovinskim partnerima.\nZvaničnici Unije kažu da bi se nezavisna Katalonija suočila sa istim zahtevima za članstvo kao druge zemlje kandidati, podseća AP i ukazuje da se kao jedno od ključnih pitanjima na izborima sve više nameće pozicija Katalonije u Evropi, ako se odvoji od Španije.\nAnketa lista Pais, sprovedena ovog meseca, pokazala je da, s jedne strane, gotovo polovina Katalonaca podržava otcepljenje, a da s druge strane, tek 37 odsto podržava takav ishod, ako bi to značilo ne biti u Evropskoj uniji.\nAnkete u Paisu i Vangardiji ukazuju da je separatistička stranka CiU izgubila zamajac i da neće ostvariti značajniji uspeh na izborima u nedelju, kako bi od predsednika Katalonije Artura Masa da zatraži održavanje referenduma, piše AP.\nSeparatizam bogate Katalonije, koji nikada nije bio tako blizu ostvarenja, pothranjuje i ekonomska kriza u Španiji.\nKatalonci smatraju da centralnim vlastima daju više novca nego što dobijaju nazad kroz poreze, smatraju da centralne vlasti zapostavljaju infrastrukturu ovog regiona, a misle i da će otcepljenjem sačuvati katalonski jezik.